काश्मीर अजूनही चिंताजनकच | देशदूत | Deshdoot

देशदूत तेजस पुरस्कार (मुलाखती)
देशदूत तेजस पुरस्कार (मुलाखती)
काश्मीरबाबत गेल्या काही दिवसांत काही महत्त्वाच्या घडामोडी घडत आहेत. त्याचा गांभीर्याने विचार करायला हवा. या घटना जम्मू-काश्मीरच्या शांतता, सुरक्षिततेच्या दृष्टीने आणि एकूणच भारताच्या सुरक्षिततेवर परिणाम करणार्‍या आहेत. आतापर्यंत जम्मू-काश्मीरच्या राज्यपालपदी राजकीय व्यक्तीची नियुक्ती जाणीवपूर्वक टाळली जात होती. तिथे प्रशासनातल्या व्यक्ती नेमल्या जात होत्या.
त्याचा जसा फायदा होता तसाच तोटाही होता. आता मात्र काश्मीरच्या राज्यपालपदी पंतप्रधान नरेंद्र मोदी यांनी राजकीय व्यक्तीची निवड करून काही चांगले संकेत दिले आहेत. सत्यपाल मलिक यांची काश्मीरमध्ये नियुक्ती करण्यात आली. ते बिहारमध्ये राज्यपाल होते. जवळपास 51 वर्षांनंतर पहिल्यांदाच राजकारणात सक्रिय राहिलेल्या व्यक्तीला जम्मू-काश्मीरचे राज्यपालपद देण्यात आले आहे. नोकरशाही किंवा लष्कराशी संबंधित अधिकार्‍यांचीच या पदासाठी वर्णी लागत होती. मलिक यांनी भारतीय क्रांतिदल, लोकदल, काँग्रेस, जनता दल आणि भाजप असा प्रवास केला आहे. त्यांच्यापुढे काश्मीरमधील परिस्थिती नियंत्रणात आणण्याचे मोठे आव्हान आहे. नेमकी मलिक यांची निवड झाल्यानंतर लगेच आणखी दोन घटना घडल्या. त्या दोन्हीही चिंताजनक आहेत. त्यातली एक घटना दहशतवाद्यांनी पोलिसांच्या नातेवाईकांच्या केलेल्या अपहरणाची. आतापर्यंत पोलिसांचे अपहरण केले जात होते. आता त्यांच्या नातेवाईकांचे अपहरण करून सामान्य लोकांच्या मनात भीती निर्माण करण्याचे पुढचे पाऊल दहशतवाद्यांनी टाकले आहे. दहशतवाद्यांनी पोलिसांच्या नातेवाईकांची सुटका केली, ही त्यातल्या त्यात समाधानाची बाब आहे.
काश्मीर हा सुफी संतांचा प्रभाव असलेला भाग. मुस्लिमांमधील अनेक वाईट प्रथा तिथे बाजूला ठेवल्या जात आहेत. काश्मीरमध्ये मुलींना जेवढी मोकळीक आहे तेवढी देशाच्या अनेक भागांमध्ये नाही. त्यामुळे इथल्या काही मुली थेट राष्ट्रीय, आंतरराष्ट्रीय पातळीवर पोहोचल्या आहेत. काही मुली भारतीय प्रशासकीय सेवेत चमकल्या आहेत. आता तर काश्मीरमधील युवती पायलट झाली आहे. ही एकीकडे चांगली बाब असताना दुसरीकडे काश्मीरसारख्या उदारमतवादी भागात मूलतत्त्ववादी इस्लामिक स्टेट ऑफ इराक अ‍ॅण्ड सीरिया (इसिस) चा उपद्रव वाढत असल्याचे वरवर दिसत आहे. वास्तविक भारतीय मुस्लिमांनी वारंवार इसिसला आपल्याकडे थारा नाही, असे स्पष्ट केले आहे. पुणे, जयपूर, कल्याण, पनवेल आदी ठिकाणच्या काही युवक-युवतींचा इसिसशी संबंध आला असला तरी त्या घटना मर्यादित आहेत,
परंतु इसिसच्या घटनांचे भांडवल करण्याचा पाकिस्तानचा प्रयत्न आहे. त्याकडे आपल्याला दुर्लक्ष करून चालणार नाही. बकरी ईदच्या दिवशी श्रीनगरमध्ये मोठ्या प्रमाणावर निदर्शने करण्यात आली. या निदर्शनांमध्ये इसिसचे झेंडे फडकावण्यात आले. त्याचबरोबर मोठ्या प्रमाणात दगडफेकही झाली. काश्मीरमध्ये दररोज दगडफेक किंवा निदर्शने होतात. इसिसचे झेंडेही पूर्वी फडकावले जात होते. दगडफेक करणार्‍या हातांना जसे पाकिस्तानमधून टेरर फंडीगच्या माध्यमातून पैसे येतात तसेच आता इसिसचे झेंडे फडकावण्यासाठीही येतात. पाकिस्तान ही दहशतवाद्यांची जन्मभूमी आहे. तिथून दहशतवाद जगभर जातो, परंतु आता पाकिस्तानला ती प्रतिमा पुुसायची आहे.
त्यासाठी भारतातच कसा दहशतवाद आहे आणि काश्मीरमध्ये मानवी हक्कांचे कसे उल्लंघन केले जाते, हेही दाखवण्याचा पाकिस्तानचा प्रयत्न आहे. दहशतवादाच्या कारणावरून अमेरिकेने पाकिस्तानला 2100 कोटी रुपये द्यायला नकार दिला. इतर देशही हात आखडता घेत आहेत. अशा पार्श्वभूमीवर इसिसच्या वारंवार फडकवल्या जाणार्‍या झेंड्याचा विचार करायला हवा. इसिसचे झेंडे फडकावणारे हात ठरावीक आहेत. त्यांना काश्मिरी नागरिकांची संमती नाही. उलट हा प्रकार केवळ लक्ष विचलित करण्यासाठी केला गेला आहे. त्यामागे पाकिस्तानचे सुनियोजित धोरण आहे. जम्मू-काश्मीरमध्ये बहुसंख्य मुस्लिम हे शियापंथीय आहेत, तर इसिस ही सुन्नी पंथीयांची संघटना आहे. शिया आणि सुन्नी जमातींमध्ये असलेला टोकाचा संघर्ष पाहिला तर काश्मिरींचे इसिसला समर्थन मिळणे केवळ अशक्यप्राय आहे.
सुन्नी पंथीय देशांमध्ये इसिस अस्तित्वात होती. इराक आणि सीरियामधून या संघटनेची मोठ्या प्रमाणावर पीछेहाट झाली आहे. जगाच्या अन्य भागातून तिचा प्रभाव कमी होत असताना काश्मीरमध्ये इसिसचे झेंडे दाखवले जात आहेत. अवघे जग पाकिस्तानकडे दहशतवादाची निर्यात करणारी फॅक्टरी म्हणून पाहत आहे. भारत जागतिक व्यासपीठावर हीच बाब सातत्याने मांडत आला आहे. मात्र त्यावर आंतरराष्ट्रीय समुदायाचा विश्वास बसत नव्हता. परंतु आता अमेरिकेसह जगाचाही विश्वास बसायला लागला आहे. अमेरिकेचे अध्यक्ष डोनाल्ड ट्रम्प यांनी पाकिस्तान दहशतवादाला कसा समर्थन देत आहे हे अलीकडे स्पष्ट केले. पाकिस्तानची अर्थव्यवस्था दिवाळखोरीच्या दिशेने प्रवास करते आहे. पाकिस्तानला जगाकडून आर्थिक मदतीची गरज आहे. ही आर्थिक मदत घेण्यासाठी पाकिस्तानला आपली प्रतिमा बदलणे गरजेचे आहे.
त्यामुळेच आपला देश लोकशाहीचे समर्थन करणारा, लोकशाही रुजलेला आणि दहशतवादाची निर्यात न करणारा असल्याचे चित्र पाकिस्तान निर्माण करत आहे. हे करत असताना पाकिस्तान भारताला आरोपीच्या पिंजर्‍यात उभा करू पाहत आहे. जगात दहशतवादाची निर्यात भारताकडून होत असल्याचे चित्र निर्माण करण्याचा पाकिस्तानचा डाव आहे. त्यासाठीच भारतात इसिसचे समर्थक वाढताहेत, असे चित्र निर्माण केले जात आहे. त्यासाठीच जम्मू-काश्मीरमध्ये इसिसचे झेंडे दाखवले जात आहेत. काश्मीर सोडून देशाच्या अन्य भागात युवक इसिसकडे वळण्याच्या तयारीत होते, परंतु समुपदेशन करून त्यांना पुन्हा मुख्य प्रवाहात आणण्यात सुरक्षा यंत्रणांना यश आले आहे. काश्मीरमधील तरुण दहशतवादाकडे वळत आहेत, हे चित्र मात्र चिंताजनक आहे. अलीकडेच एक सर्वेक्षण प्रकाशित झाले. जम्मू-काश्मीरमध्ये यावर्षी 131 स्थानिक तरुण दहशतवादी संघटनांना जाऊन मिळाले असल्याचे हा अहवाल सांगतो. ही नक्कीच चिंताजनक बाब आहे. 2000 नंतर पहिल्यांदाच एवढ्या मोठ्या संख्येने तरुण दहशतवादाकडे वळले आहेत. बुर्‍हान वाणीच्या लष्कराबरोबरच्या चकमकीनंतर सातत्याने हा आकडा वाढतो आहे. काहीकाळ तो कमी झाला होता. शोपियाँ या जिल्ह्यातील सर्वाधिक तरुण दहशतवादी संघटनांना जाऊन मिळतात. स्थानिक स्तरावर लोकप्रिय होणारे दहशतवादीदेखील तितकेच विघातक आहेत, हे लक्षात घ्यायला हवे. काश्मीरमध्ये बेरोजगारी आणि दहशतवादाचे होणारे उदात्तीकरण यामुळे तरुण दहशतवादाकडे वळत आहेत. ते थांबवायला हवे. विकासाची गती वाढवावी लागेल; पण पंतप्रधान नरेंद्र मोदी यांनी गेल्या चार वर्षांमध्ये काश्मीरसाठी 68 हजार कोटी रुपयांच्या घोषणा केल्या.
त्यातल्या एकाही घोषणेचा आराखडा अजून मंजूर झालेला नाही. काश्मीरमधील विविध घटकांच्या नाराजीचे हेही एक कारण आहे. ते लक्षात घेतले पाहिजे. काश्मीर खोर्‍यातल्या दहशतवादाने प्रभावित असलेल्या शोपियाँ, अनंतनाग या जिल्ह्यांमध्ये नुकतीच अत्यंत तणावपूर्ण स्थिती होती. जम्मू-काश्मीरसाठीच्या, वादग्रस्त ठरलेल्या कलम 35 (अ) समर्थनार्थ तिथे बंद पाळण्यात आला. त्यातच दहशतवाद्यांनी जम्मू-काश्मीर पोलिसांच्या कुटुंबियांचे अपहरण केल्यामुळे या दोन्ही जिल्ह्यांमधील गावांमध्ये परिस्थिती चिघळली होती. सर्वोच्च न्यायालयात कलम 35 (अ) संदर्भातील याचिकेवर सुनावणी होती. आता ही सुनावणी जानेवारीपर्यंत पुढे ढकलण्यात आली आहे. जम्मू-काश्मीरच्या बाहेरील व्यक्तींना या राज्यात जमीन खरेदी करता येत नाही. या तरतुदीला घटनेच्या 35 (अ) कलमानुसार संरक्षण देण्यात आले आहे. हे कलम काढून टाकण्यास काश्मीर मुस्लिमांकडून कडाडून विरोध होत आहे. पोलिसांच्या कुटुंबियांच्या अपहरणामुळे शोपियाँ, पुलवामा, अनंतनागमधली परिस्थिती संवेदनशील बनली होती. ‘हिजबूल’च्या एका कमांडरच्या वडिलांना पोलिसांनी ताब्यात घेतले होते. त्यांची पोलिसांनी सुटका केल्यामुळे दहशतवाद्यांनी पोलिसांच्या कुटुंबांच्या सर्व सदस्यांना शुक्रवारी संध्याकाळी सोडून दिले.
हिजबूल मुजाहिदीनचा प्रमुख सय्यद सलाउद्दीनच्या मुलाला, सय्यद शकील अहमदला राष्ट्रीय तपास संस्थेने (एनआयए) दहशतवाद्यांना आर्थिक मदत (टेरर फंडिंग) केल्याप्रकरणी अटक केली आहे. तपास यंत्रणांकडून अद्याप याबाबत कोणताही खुलासा करण्यात आलेला नाही. एनआयए, स्थानिक सुरक्षा दल आणि सीआरपीएफच्या संयुक्त पथकाने शकीलला अटक केली. शकील व्यवसायाने लॅब टेक्निशियन आहे. मनी लाँड्रिंग प्रकरणी सलाउद्दीनच्या आणखी एका मुलाला यापूर्वीच अटक करण्यात आली आहे.
गेल्यावर्षी नोव्हेंबर महिन्यात सय्यद शाहीद युसूफला मनी लाँड्रिंगच्या प्रकरणात अटक करण्यात आली होती. 2011 मध्ये टेरर फंडिंग प्रकरणी एनआयएने युसूफला अटक केली होती. पाकव्याप्त काश्मीरमध्ये राहत असलेले आपले वडील सय्यद सलाउद्दीनकडून युसूफने दहशतवादी कारवायांसाठी कथितरीत्या पैसे घेतल्याचा आरोप आहे. या पार्श्वभूमीवर काश्मीरमधली परिस्थिती सतत हाताबाहेर जात असून पाकिस्तानी टेरर फंडींगमुळे भारतापुढे नवनवी आव्हाने उभी राहत आहेत.
– प्रा. डॉ. विजयकुमार पोटे
Previous articleनोटबंदी : फसलेली क्रांती
Next articleटोलवटोलवी हेच राजकारण
संबंधित मजकूरMORE FROM AUTHOR
शिक्षक आमदार साहेब… 1 तारखेला पगार करुन दाखवाच
Video : प्रेम मिळवण्यासाठी डिग्रीचे ‘इयर डाऊन’
लवकरच सलमान खानच्या घरी लग्नसराई
जय श्री गणेश’ पानवाल्यांचे ‘लड्डू मिठा पान’ दोन महिन्यांपर्यंत टिकतात
दादरा आणि नगर हवेलीच्या जिल्हाधिकार्‍याने ओळख लपवून केरळ पुरग्रस्तांना केली मदत
mahe on उज्ज्वला योजनेच्या लाभासाठी पुढे यावे
pandurng atmaram pardhi on राज्य शासनाच्या कृषि विभागामार्फत एससी, एसटी शेतकऱ्यांना कृषी योजना
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
वळण रस्त्याचा मोबदला मिळणार कधी
रोज हजारो वाचक ई मेलने वाचतात देशदूत
आपणही नाव आणि ई-मेल खाली नोंदवा
पूर्ववैमनस्यातून मनमाडमध्ये एकाचा खून


satara news Private moneylenders उन्मत्त सावकारी कधी होणार उद्‌ध्वस्त! | eSakal

उन्मत्त सावकारी कधी होणार उद्‌ध्वस्त
शुक्रवार, 21 जुलै 2017
सहा महिन्यांपासून समोर येणाऱ्या एकापेक्षा एक गंभीर स्वरूपाच्या खासगी सावकारीच्या घटनांनी जिल्ह्यातील कायदा व सुव्यवस्थेची लक्तरे वेशीवर टांगली आहेत. कायद्याचे कोणतेही भय बाळगायला यंत्रणा तयार नसल्याचे पदोपदी जाणवत आहे. खासगी सावकारांची ही साखळी उद्‌ध्वस्त करायचे सोडाच; पण अनेक गुन्हे दाखल झालेल्यांनाही पोलिसांना हात लावता आलेला नाही. पोलिस दलाचे हे अपयशच आहे. त्यामुळे खासगी सावकारीला लगाम घालणार कोण, असा प्रश्‍न निर्माण झाला आहे. जिल्ह्यात दहशतीचे थैमान घालणाऱ्या खासगी सावकारीवर प्रकाश टाकणारी मालिका आजपासून...
फलटण, कऱ्हाड असो वा सातारा, गेल्या सहा महिन्यांत खासगी सावकारांनी केलेले प्रताप सर्वसामान्यांचा थरकाप उडविणारे आहेत. लाखो, कोटींचे व्यवहार व त्यापोटी झालेली पठाणी वसुली नाडलेल्यांच्या लुबाडलेल्या जमिनी, गाड्या इतकेच काय त्यांच्या कुटुंबाच्या अब्रूवर हात टाकण्याचे प्रकार समोर येत आहेत. त्यावरून साताऱ्यात कायद्याचे राज्य आहे का, असा सवाल सर्वसामान्यांच्या मनात उपस्थित झाल्यावाचून राहात नाही. गेल्या सहा महिन्यांत खासगी सावकारीचे अनेक गुन्हे उघडकीस आले. पोलिस अधीक्षक संदीप पाटील यांनी त्यात घेतलेला पुढाकार महत्त्वाचा आहे. त्यांच्या भूमिकेमुळे किमान गुन्हे तरी दाखल व्हायला लागले. नाही तर खासगी सावकारी विरुद्धचे गुन्हे हे एक प्रकारचे कुरणच बनले होते. मात्र, केवळ गुन्हे दाखल होऊन भागणार नाही. सर्वसामान्यांना प्रकर्षाने जाणवेल, अशा कडक कारवाईची गरज आहे. त्यामध्ये मात्र, पोलिस यंत्रणा पूर्णत: अपयशी ठरली आहे.
शहर पोलिसांच्या पुढाकाराने साताऱ्यात खासगी सावकारीचे गुन्हे दाखल होऊ लागले आहेत. मात्र, प्रत्येक गुन्ह्यात असलेला मुख्य सूत्रधार अद्याप पोलिसांच्या हाताला लागलेला नाही. लाखो, कोट्यवधी रुपये सावकारीने देणाऱ्यांची साखळीही समोर आलेली नाही. खंड्याच्या नावावर, जिवावर अनेक लुंगेसुंगेही साताऱ्यात सावकार बनून फिरत होते. आजही फिरतात. मात्र, त्यांना कायद्याच्या कचाट्यात आणण्यात पोलिस यंत्रणेला अपयश आले आहे. त्यामुळे एकीकडे गुन्हे दाखल होत असताना दुसरीकडे वसुलीच्या मोहिमा सुरूच आहेत. आढाव कुटुंब बेपत्ता झाल्याचे प्रकरण तर साखगी सावकारीचा भयावह चेहरा प्रकर्षाने समोर आणत आहे. या कुटुंबाचा शोध घेऊन त्याला जबाबदार असलेल्या सावकारांना ठेचण्याचे आव्हान पोलिस दलासमोर आहेच. मात्र, असे अनेक आढाव आज जिल्ह्यात विविध ठिकाणी खासगी सावकारीने कर्ज घेतल्याने मरण यातना भोगत आहेत. त्यांचे संपूर्ण कुटुंब उद्‌ध्वस्त होत आहे. अनेकांच्या जमिनी, इतर स्थावर मालमत्ता जबरदस्तीने लुबाडल्या गेल्या आहेत. तक्रार देण्याचे धाडस त्यांच्यात होत नसल्याने मड्याच्या टाळूचे लोणी खाणारे मदमस्त झाले आहेत.
या सर्वाला पोलिस यंत्रणेतील महाभागही तितकेच जबाबदार आहेत. जिल्ह्यातील छोट्यातला छोटा खासगी सावकार पोलिस दलाला माहीत नाही हे म्हणणे धाडसाचे ठरेल. अनेक जण त्यांचे लाभार्थी आहेत. त्यामुळे अनेकदा तक्रारदाराला मिटवून घ्यावे लागते किंवा तक्रार नोंदविण्याचा नाद सोडावा लागतो. आर्थिक पिळवणूक झालेला तक्रार करण्याचा विचारही करू शकत नाही, अशी परिस्थिती जिल्ह्यातील अनेक ठिकाणची आहे. अधिकारी मात्र आपल्याकडे तक्रारी कधी येतात याचीच वाट पाहात असल्याचे दिसत आहे. तक्रारी नाहीत म्हणून संबंधित अधिकारी सुस्तावलेत, तर आपले कोणीच काही वाकडे करू शकत नाही म्हणून सावकार मस्तावले आहेत. सर्वसामान्य शेतकरी, व्यापारी, उद्योजक तर आहेच, मात्र या सावकारांचा विळखा सर्व शासकीय, निमशासकीय कार्यालये, नगरपालिका, तसेच जिल्हा रुग्णालयातील कर्मचाऱ्यांभोवतीही आवळत चालला आहे. त्यामुळे या प्रवृत्तींना लगाम घालण्याची वेळ येऊन ठेपली आहे. पोलिस दलाचा हातोडा निर्दयीपणे खासगी सावकारांच्या सर्वच यंत्रणेवर चालणे आवश्‍यक आहे.
पुणे - सुमारे दीड तपापूर्वी सहकारी साखर कारखान्यांना कोट्यवधींचा कर्जपुरवठा करणाऱ्या महाराष्ट्र सहकार विकास महामंडळाची (एमसीडीसी) आर्थिक स्थिती सध्या...
अंतराळ तंत्रज्ञानात भारत लवकरच तिसरा - किरणकुमार
बेळगाव - भारताने चांद्रयान यशस्वीरीत्या पाठविल्यानंतर इस्रोकडे बघण्याचा जगाचा दृष्टिकोन बदलला. त्यानंतर भारताने एकाचवेळी अनेक उपग्रह सोडत जगाचे...
पुरोगामी महाराष्ट्राला काळीमा; महिलेला विवस्त्र करून मारहाण (व्हिडिओ)
नगर : श्रीगोंदे तालुक्यात माणगावमध्ये पुरोगामी महाराष्ट्राला काळीमा फासण्याची घटना घडली असून, आदिवासी महिलेला सवर्णांकडून विवस्त्र करून मारहाण...
नवी दिल्ली - राजकारणाचे गुन्हेगारीकरण रोखण्याची जबाबदारी ही संसदेची आहे, गंभीर गुन्ह्यांना सामोरे जाणारी व्यक्ती राजकारणात येऊ नये यासाठी संसदेनेच...
राजकीय पटलावर मुश्रीफांचे नाव नसेल - महाडिक
कोल्हापूर - महाडिक फॅमिलीच्या भवितव्यावर बोलणाऱ्या आमदार हसन मुश्रीफ यांनी स्वत:ची कुंडली तपासावी. येणाऱ्या निवडणुकीत मुश्रीफांचे राजकीय पटलावर...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


miner Archive - Blockchain बातम्या

जून 24, 2018 प्रशासन
वाचन सुरू ठेवा »
मे 23, 2018 प्रशासन
वाचन सुरू ठेवा »
मार्च 27, 2018 प्रशासन
ब्राउझर-आधारित खाण अधिक सामान्य होत आहे
वाचन सुरू ठेवा »
मार्च 12, 2018 प्रशासन
क्वीबेक सिटी नवीन सुविधा विकिपीडिया खाणकाम सुरू
मॅरेथॉन पेटंट गट, इन्क. तो क्वीबेक सिटी त्याच्या नवीन सुविधा येथे विकिपीडिया खाण सुरू झाली आहे, असे जाहीर केले. फेब्रुवारी रोजी 8,
वाचन सुरू ठेवा »
फेब्रुवारी 6, 2018 प्रशासन
सर्व miners खर्च कपात विकिपीडिया टिकून असेल
की खाण पुन्हा फायदेशीर होते त्यामुळे खर्च किती विकिपीडिया पाहिजे एक 70% पासून विकिपीडिया किंमत घट
वाचन सुरू ठेवा »
जानेवारी 31, 2018 प्रशासन
Samsung पासून ASIC चीप उत्पादन
वाचन सुरू ठेवा »
ऑगस्ट 21, 2018 प्रशासन
वाचन सुरू ठेवा »
जुलै 17, 2018 प्रशासन
Unboxed नेटवर्क काय आहे
वाचन सुरू ठेवा »
altcoins विकिपीडिया ब्लॉक साखळी BTC मेघ खाण काय विचार नाणे Coinbase गुप्त cryptocurrencies cryptocurrency ethereum विनिमय hardfork ICO litecoin आई खाण कामगार खाण नेटवर्क नवीन बातम्या प्लॅटफॉर्म प्रोटोकॉल उमटवणे त्यानंतर तार टोकन टोकन ट्रेडिंग पाकीट
द्वारा समर्थित वर्डप्रेस आणि वेलिंग्टन.


भाजपाच्या परतीचा प्रवास महाराष्ट्रातून सुरू - अशोक चव्हाण । मुंबई लाइव्ह

भाजपाच्या परतीचा प्रवास महाराष्ट्रातून सुरू - चव्हाण
भाजपाच्या परतीचा प्रवास महाराष्ट्रातून सुरू - चव्हाण
By मुंबई लाइव्ह टीम
लोकांमध्ये महागाई आणि जीएसटीबाबत रोष कायम आहे. या रोषातून सर्व पिचलेल्या जनतेने काँग्रेसला बहुमत दिलं. काँग्रेसचा हा विजय म्हणजे भाजपाच्या परतीचा प्रवास महाराष्ट्रातून सुरू झाल्याचं निदर्शक आहे, अशा शब्दांत काँग्रेसचे प्रदेशाध्यक्ष खा. अशोक चव्हाण यांनी नांदेड महापालिका निवडणुकीतील विजयावर प्रतिक्रीया दिली. मुंबईत आयोजित पत्रकार परिषदेत खा. चव्हाण बाेलत होते.
भाजपानं २०१४ मध्ये सोशल मीडियाचा वापर करून निवडणुका जिंकल्या. पण जनतेला त्यांच्या कारभारातील फोलपणा कळला आहे. म्हणूनच नांदेड महापालिका निवडणुकीत भाजपाच्या खोट्या प्रचाराला, फोडाफोडीच्या राजकारणाला मतदार बळी पडले नाहीत. नांदेडमधील विजय हा काँग्रेससाठी अत्यंत मोठा विजय असल्याचंही यावेळी चव्हाण म्हणाले.
ईव्हीएममध्ये छेडछाड नाही म्हणूनच आम्ही मोठ्या फरकानं जिंकलो
भाजपानं या निवडणुकीत अत्यंत खालच्या स्तरावर प्रचार केला
निवडणुकीआधी माझ्यावर भ्रष्टाचाराचे आरोप करण्यात आले
भाजपाच्या जातीय ध्रुवीकरणाला लोकांनी नाकारलं
भाजपाची खोटी आश्वासनं आणि आमिषाला मतदार बळी पडले नाहीत
इंधनवाढ, शेतकरी आत्महत्या, कर्जमाफीबाबत लोकांमध्ये रोष
एमआयएम भाजपाला पर्याय ठरू शकत नाही
सोशल मीडियाचा वापर भाजपावरच उलटला
राणेंचे आभार की त्यांनी माझं अभिनंदन केलं
डाऊनलोड करा Mumbai live APP आणि रहा अपडेट
मुंबईशी जोडलेली प्रत्येक बातमी आणि अपडेट मिळवण्यासाठी Mumbai live च्या फेसबुक पेजला लाईक करा
(खाली दिलेल्या कमेंट बॉक्समध्ये तुमच्या प्रतिक्रिया अवश्य द्या)
मराठा तरुणांनी नोकऱ्या देणारं बनावं- मुख्यमंत्री
५ इलेक्ट्रिकल कार राज्याच्या ताफ्यात; अाणखी १ हजार वाहने टप्प्याटप्प्याने
मुख्यमंत्र्यांकडून ६ मंत्र्यांच्या कामाची झाडाझडती
'आयुष्यमान भारत योजना' म्हणजे गरिबांची थट्टा- अशोक चव्हाण
शरद पवार खोटारडे- प्रकाश आंबेडकर
पंतप्रधान नरेंद्र मोदी यांनी तात्काळ राजीनामा द्यावा - अशोक चव्हाण


लेखक ए के दिवाण यांची पुस्तके मिळवा आकर्षक दरात | Cart91

यासाठी Cart91 मध्ये प्रवेश करा
सूची मध्ये काहीही समाविष्ट नाही.
क्रमांक लिहिणे आणि टेबल पुस्तके
एम पी एस सी
एम पी एस सी वन पूर्व परीक्षा
पी एस आय मुख्य
एस टी आय मुख्य
ए एस ओ मुख्य
एम पी एस सी कृषि मुख्य
एम पी एस सी वन मुख्य
एम पी एस सी कर सहाय्य मुख्य
राज्य उत्पादन शुल्क विभाग
यू पी एस सी
यू पी एस सी पूर्व
सिव्हिल सर्व्हिसेस पूर्व - सी एस ए टी
यू पी एस सी प्रमुख
संयुक्त संरक्षण सेवा - सी डी एस
केंद्रीय सशस्त्र पोलीस दल
विशेष वर्ग रेल्वे अपरेंटिस
एस एस सी परीक्षा
आय बी पी एस पीओ
आय बी पी एस एसओ
आय बी पी एस आरआरबी
आय बी पी एस क्लर्क
एस बी आय पीओ
एस बी आय एस ओ
एस बी आय क्लर्क
आर बी आय सहाय्यक
आय आय बी एफ
सीमा सुरक्षा दल आणि संबंधित
आर्मी कॅडेट कॉलेज एसीसी
JEE मुख्य आणि अड्वान्स
आय एन ओ ऍस्ट्रॉनॉमि
डी आय ई टी परीक्षा
एम पी एस सी RTO परीक्षा
प्राणी आणि पाळीव प्राणी
गुंतवणूक आणि कर आकारणी
संगणक, इंटरनेट आणि तंत्रज्ञान
डॉ. ए के दिवाण
क्रमवारी बदल लोकप्रिय नवीनतम किंमतीनुसार
क्रम बदल उच्च ते कमी कमी ते उच्च
डॉ. ए के दिवाण ची सर्व पुस्तके
प्रोफ. वाल्मिक एस जगताप, डॉ. ए के दिवाण ... आणि अधिक ...
डॉ. एम वाय खळदकर, डॉ. एस. डी. कुलकर्णी ... आणि अधिक ...
मागणी रद्द करणे आणि परतावा धोरण
राज्यासेवा प्राथमिक परीक्षा पुस्तके
राज्यसेवा मुख्य परीक्षा पुस्तके
यूपीएससी प्रीमिअम परीक्षा बुक्स
यूपीएससी मुख्य परीक्षा पुस्तके
Call us: ७७६८८००९९१ / ७७६७८०५९९१


गौरी लंकेशच्या हत्येप्रकरणी पहिला संशयीत अटकेत/ Jalgaon- latest Marathi news trends, breaking news

देशदूत तेजस पुरस्कार (मुलाखती)
देशदूत तेजस पुरस्कार (मुलाखती)
गौरी लंकेशच्या हत्येप्रकरणी पहिला संशयीत अटकेत
मुंबई : ज्येष्ट पत्रकार व समांजसेविका गौरी लंकेश यांच्या हत्याप्रक़रणातील पहिल्या संशयीतास एसआयटीने अटक केली आहे.
लंकेश यांच्या हत्येनंतर तब्बल पाच महिन्यांनी ही पहिली अटक करण्यात आली आहे.
के.टी.नवीनकुमार ( वय ३७) असे संशयीताचे नाव आहे. तो कर्नाटकधील मांड्या जिल्ह्याचा रहिवासी आहे. हिंदु युवा सेना या संघटनेचा संस्थापक असून तो अवैधरित्या बंदुकांचे कार्टीज विकण्यासाठी येणार असल्याची माहिती पोलिसांना मिळाली होती.
पोलिसांनी सापाळा रचून त्याला अटक केली असता त्याच्याकडून ३२ एमएमची १५ कार्टिज जप्त केले आहे. त्याची चौकशी करून अजून आरोपींना अटक करण्यात यश येणार असल्याचे पोलिसांनी सांगीतले.
Previous articleचाळीसगावच्या खडकी शिवारात आढळला अर्धवट जाळलेला मृतदेह
Next articleराज्य शासनाची कार खरेदी : ५६ लाखाच्या बुलेटप्रुफ कारसह २५५ व्हीआयपीगाड्यांची खरेदी
संबंधित मजकूरMORE FROM AUTHOR
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
Video : प्रेम मिळवण्यासाठी डिग्रीचे ‘इयर डाऊन’
लवकरच सलमान खानच्या घरी लग्नसराई
जय श्री गणेश’ पानवाल्यांचे ‘लड्डू मिठा पान’ दोन महिन्यांपर्यंत टिकतात
दादरा आणि नगर हवेलीच्या जिल्हाधिकार्‍याने ओळख लपवून केरळ पुरग्रस्तांना केली मदत
mahe on उज्ज्वला योजनेच्या लाभासाठी पुढे यावे
pandurng atmaram pardhi on राज्य शासनाच्या कृषि विभागामार्फत एससी, एसटी शेतकऱ्यांना कृषी योजना
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
वळण रस्त्याचा मोबदला मिळणार कधी
रोज हजारो वाचक ई मेलने वाचतात देशदूत
आपणही नाव आणि ई-मेल खाली नोंदवा
पूर्ववैमनस्यातून मनमाडमध्ये एकाचा खून


श्रीमद् वाल्मीकि रामायण - अरण्यकाण्ड - ॥ द्वादशः सर्गः ॥

सर्ग १ ते ५
सर्ग १ ते १०
सर्ग ११ ते २०
सर्ग २१ ते ३०
सर्ग ३१ ते ४०
सर्ग ४१ ते ५०
सर्ग ५१ ते ६०
सर्ग ६१ ते ७०
सर्ग ७१ ते ७७
सर्ग १ ते १०
सर्ग ११ ते २०
सर्ग २१ ते ३०
सर्ग ३१ त ४०
सर्ग ४१ ते ५०
सर्ग ५१ ते ६०
सर्ग ६१ ते ७०
सर्ग ७१ ते ८०
सर्ग ८१ ते ९०
सर्ग ९१ ते १००
सर्ग १०१ ते ११०
सर्ग १११ त ११९
सग १ ते १०
सर्ग ११ ते २०
सर्ग २१ ते ३०
सर्ग ३१ ते ४०
सर्ग ४१ ते ५०
सर्ग ५१ ते ६०
सर्ग ६१ ते ७०
सर्ग ७१ ते ७५
सर्ग १ ते १०
सर्ग ११ ते २०
सर्ग २१ ते ३०
सर्ग ३१ ते ४०
सर्ग ४१ ते ५०
सर्ग ५१ ते ६०
सर्ग ६१ ते ६७
सर्ग १ त १०
सर्ग ११ त २०
सर्ग २१ त ३०
सर्ग ३१ त ४०
सर्ग ४१ त ५०
सर्ग ५१ त ६०
सर्ग ६१ त ६८
सर्ग १ ते १०
सर्ग ११ ते २०
सर्ग २१ ते ३०
सर्ग ३१ ते ४०
सर्ग ४१ ते ५०
सर्ग ५१ ते ६०
सर्ग ६१ ते ७०
सर्ग ७१ ते ८०
सर्ग ८१ ते ९०
सर्ग ९१ ते १००
सर्ग १०१ ते ११०
सर्ग १११ ते १२०
सर्ग १२१ ते १२८
सर्ग १ ते १०
सर्ग ११ ते २०
सर्ग २१ ते ३०
सर्ग ३१ ते ४०
सर्ग ४१ ते ५०
सर्ग ५१ ते ६०
सर्ग ६१ ते ७०
सर्ग ७१ ते ८०
सर्ग ८१ ते ९०
सर्ग ९१ ते १००
सर्ग १०१ ते ११०
सर्ग १११ वा -समाप्त
अध्याय १ ते १०
अध्याय ११ ते २०
अध्याय २१ ते ३०
अध्याय ३१ ते ३७
अध्याय १ ते १०
अध्याय ११ ते २०
अध्याय २१ ते ३०
सर्ग १ ते १०
अध्याय १ ते १०
अध्याय १ त १०
अध्याय १ ते १३
अध्याय १ ते १०
अध्याय ११ ते १६
अध्याय १ ते १०
अध्याय ११ ते २०
अध्याय २१ ते ३०
अध्याय ३१ ते ४०
॥ द्वादशः सर्गः ॥
॥ श्रीसीतारामचंद्राभ्यां नमः ॥
श्रीरामप्रभृतीनामगस्त्यस्याश्रमे प्रवेशः तत्र तेषामातिथ्यं मुनेः सकाशाच्च तेभ्यो दिव्यास्त्रशस्त्राणां प्राप्तिः -
श्रीराम आदिंचा अगस्त्यांच्या आश्रमात प्रवेश, अतिथि-सत्कार तसेच मुनींच्या कडून त्यांना दिव्य अस्त्र-शस्त्रांची प्राप्ती -
स प्रविश्याश्रमपदं लक्ष्मणो राघवानुजः
अगस्त्यशिष्यमासाद्य वाक्यमेतदुवाच ह ॥ १ ॥
श्रीरामचंद्रांच्या लहान भावाने - लक्ष्मणांनी आश्रमात प्रवेश करुन अगस्त्यांच्या शिष्याची भेट घेतली आणि त्यास म्हटले - ॥१॥
राजा दशरथो नाम ज्येष्ठस्तस्य सुतो बली
रामः प्राप्तो मुनिं द्रष्टुं भार्यया सह सीतया ॥ २ ॥
 अयोध्येत जे दशरथ नामाने प्रसिद्ध राजे होते त्यांचे ज्येष्ठ पुत्र महाबली श्रीरामचंद्र आपली पत्‍नी सीता हिच्यासह महर्षिंच्या दर्शनासाठी आले आहेत. ॥२॥
लक्ष्मणो नाम तस्याहं भ्राता त्ववरजो हितः
अनुकूलश्च भक्तश्च यदि ते श्रोत्रमागतः ॥ ३ ॥
’मी त्यांचा लहान भाऊ, हितैषी आणि अनुकूल वागणारा भक्त आहे. माझे नाव लक्ष्मण आहे. संभव आहे की हे नाव कधी आपल्या कानावर पडले असेल. ॥३॥
ते वयं वनमत्युग्रं प्रविष्टाः पितृशासनात्
द्रष्टुमिच्छामहे सर्वे भगवन्तं निवेद्यताम् ॥ ४ ॥
’आम्ही लोक पित्याच्या आज्ञेने या अत्यंत भयङ्‌कर वनात आलो आहोत. आणि भगवान अगस्त्य मुनींचे दर्शन करू इच्छितो. आपण त्यांना हा समाचार निवेदन करावा.’ ॥४॥
तस्य तद् वचनं श्रुत्वा लक्ष्मणस्य तपोधनः
तथेत्युक्त्वाग्निशरणं प्रविवेश निवेदितुम् ॥ ५ ॥
लक्ष्मणांचे हे बोलणे ऐकून त्या तपोधनाने ’फार चांगले’ असे म्हणून महर्षिंना समाचार सांगण्यासाठी अग्निशाळेत प्रवेश केला. ॥५॥
स प्रविश्य मुनिश्रेष्ठं तपसा दुष्प्रधर्षणम्
कृताञ्जलिरुवाचेदं रामागमनमञ्जसा ॥ ६ ॥
यथोक्तं लक्ष्मणेनैव शिष्योऽगस्त्यस्य सम्मतः
अग्निशाळेत प्रवेश करून, अगस्त्यांच्या त्या प्रिय शिष्याने, जो आपल्या तपस्येच्या प्रभावाने दुसर्‍यासाठी दुर्जय होते, त्या मुनिश्रेष्ठ अगस्त्यांच्या जवळ जाऊन हात जोडून लक्ष्मणांच्या कथनानुसार त्यांना श्रीरामचंद्रांच्या आगमनाचा समाचार शीघ्रतापूर्वक ऐकविला. ॥६ १/२॥
पुत्रौ दशरथस्येमौ रामो लक्ष्मण एव च ॥ ७ ॥
प्रविष्टावाश्रमपदं सीतया सह भार्यया
द्रष्टुं भवन्तमायातौ शुश्रूषार्थमरिंदमौ ॥ ८ ॥
 राजा दशरथांचे हे दोन पुत्र श्रीराम आणि लक्ष्मण आश्रमात आलेले आहेत. श्रीराम आपली धर्मपत्‍नी सीता हिच्यासह आले आहेत. ते दोन्ही शत्रुदमन वीर आपल्या सेवेच्या उद्देश्याने आपले दर्शन करण्यासाठी आलेले आहेत. आता या विषयी जे काही सांगावयाचे अथवा करावयाचे असेल त्यासाठी आपण मला आज्ञा द्यावी.’ ॥ ७-८ १/२॥
ततः शिष्यादुपश्रुत्य प्राप्तं रामं सलक्ष्मणम् ॥ ९ ॥
वैदेहीं च महाभागामिदं वचनमब्रवीत्
शिष्याकडून लक्ष्मणासहित श्रीराम आणि महाभागा वैदेही सीतेच्या शुभागमनाचा समाचार ऐकून महर्षिने याप्रकारे म्हटले - ॥९ १/२॥
दिष्ट्या रामश्चिरस्याद्य द्ष्टुं मां समुपागतः ॥ १० ॥
मनसा काङ्‌क्षितं ह्यस्य मयाप्यागमनं प्रति
गम्यतां सत्कृतो रामः सभार्यः सहलक्ष्मणः ॥ ११ ॥
प्रवेश्यतां समीपं मे किमसौ न प्रवेशितः
’सौभाग्याची गोष्ट आहे की आज चिरकालानंतर श्रीरामचंद्र स्वतःच मला भेटण्यासाठी आले आहेत. माझ्या मनातही बरेच दिवसा पासून ही अभिलाषा होती की त्यांनी एक वेळ माझ्या आश्रमात यावे. जा आणि पत्‍नीसहित श्रीराम आणि लक्ष्मण यांना सत्कारपूर्वक आश्रमाच्या आत माझ्या समीप घेऊन ये. तू आतापर्यत त्यांना का घेऊन आला नाहीस
एवमुक्तस्तु मुनिना धर्मज्ञेन महात्मना ॥ १२ ॥
धर्मज्ञ महात्मा अगस्त्य मुनिनी असे म्हटल्यावर शिष्याने त्यांना प्रणाम केला आणि म्हटले - ’फार चांगले; आत्ता घेऊन येतो.’ ॥१२ १/२॥
तदा निष्क्रम्य संभ्रान्तः शिष्यो लक्ष्मणमब्रवीत् ॥ १३ ॥
कोऽसौ रामो मुनिं द्रष्टुं एतु प्रविशतु स्वयम्
यानंतर तो शिष्य आश्रमातून निघून शीघ्रतापूर्वक लक्ष्मणांजवळ गेला आणि म्हणाला - ’श्रीरामचंद्र कोण आहेत  त्यांनी स्वतः आश्रमात प्रवेश करावा आणि मुनींचे दर्शन करण्यास चलावे.’ ॥१३ १/२॥
ततो गत्वाऽऽश्रमपदं शिष्येण सह लक्ष्मणः ॥ १४ ॥
दर्शयामास काकुत्स्थं सीतां च जनकात्मजाम्
तेव्हा लक्ष्मणानी शिष्यासह आश्रमाच्या द्वारावर जाऊन त्याला श्रीरामचंद्र तसेच जनकनंदिनी सीतेचे दर्शन करविले. ॥१४ १/२॥
तं शिष्यः प्रश्रितं वाक्यमगस्त्यवचनं ब्रुवन् ॥ १५ ॥
प्रावेशयद् यथान्यायं सत्कारार्हं सुसत्कृतम्
शिष्याने अत्यंत विनयाने महर्षि अगस्त्यांनी सांगितलेली वचने परत उच्चारून दाखविली आणि जे सत्कारास योग्य होते त्या श्रीरामांचा यथोचित रीतीने उत्तम प्रकारे सत्कार करून तो त्यांना आश्रमात घेऊन गेला. ॥१५ १/२॥
प्रविवेश ततो रामः सीतया सह लक्ष्मणः ॥ १६ ॥
स तत्र ब्रह्मणः स्थानमग्नेः स्थानं तथैव च ॥ १७ ॥
त्या वेळी श्रीरामांनी लक्ष्मण आणि सीतेसह आश्रमात प्रवेश केला. तो आश्रम शांतभावाने राहाणार्‍या हरिणांनी भरलेला होता. आश्रमाची शोभा पहात त्यांनी तेथे ब्रह्मदेवांचे स्थान आणि अग्निदेवांचे स्थान पाहिले. ॥१६-१७॥
विष्णोः स्थानं महेन्द्रस्य स्थानं चैव विवस्वतः
सोमस्थानं भगस्थानं स्थानं कौबेरमेव च ॥ १८ ॥
धातुर्विधातुः स्थानं च वायोः स्थानं तथैव च
स्थानं च पाशहस्तस्य वरुणस्य महात्मनः ॥ १९ ॥
स्थानं तथैव गायत्र्या वसूनां स्थानमेव च
स्थानं च नागराजस्य गरुडस्थानमेव च ॥ २० ॥
कार्तिकेयस्य च स्थानं धर्मस्थानं च पश्यति
नंतर क्रमशः भगवान विष्णु, महेंद्र, सूर्य, चंद्रमा, भग, कुबेर, धाता, विधाता, वायु, पाशधारी महात्मा वरूण, गायत्री, वसु, नागराज अनंत, गरूड, कार्तिकेय तसेच धर्मराज यांच्या पृथक पृथक स्थानांचे निरीक्षण केले. ॥१८-२० १/२॥
ततः शिष्यैः परिवृतो मुनिरप्यभिनिष्पतत् ॥ २१ ॥
तं ददर्शाग्रतो रामो मुनीनां दीप्ततेजसाम्
अब्रवीद्वचनं वीरो लक्ष्मणं लक्ष्मिवर्धनम् ॥ २२ ॥
इतक्यातच शिष्यांनी घेरलेले मुनिवर अगत्स्यही अग्निशाळेच्या बाहेर आले. वीर श्रीरामांनी मुनिंच्या पुढे पुढे येणार्‍या उद्दीप्त तेजस्वी अगस्त्यांचे दर्शन केले आणि आपल्या शोभेचा विस्तार करणार्‍या लक्ष्मणास या प्रकारे म्हटले - ॥२१-२२॥
औदार्येणावगच्छामि निधानं तपसामिमम् ॥ २३ ॥
 भगवान अगस्त्य मुनि आश्रमातून बाहेर पडत आहेत. ते तपस्येचे निधि आहेत. त्यांच्या विशिष्ट तेजाच्या आधिक्यानेच मला पत्ता लागला आहे की अगस्त्यच आहेत.’ ॥२३॥
जग्राहपततस्तस्य पादौ च रघुनन्दनः ॥ २४ ॥
सूर्यतुल्य तेजस्वी महर्षि अगस्त्यांच्या विषयी असे म्हणून महाबाहु रघुनंदनांनी समोरून येणार्‍या त्या मुनीश्वरांचे दोन्ही चरण पकडले. ॥२४॥
अभिवाद्य तु धर्मात्मा तस्थौ रामः कृताञ्जलिः
सीतया सह वैदेह्या तदा रामः सलक्ष्मणः ॥ २५ ॥
ज्यांच्यामध्ये योग्यांचे मन रमण करते अथवा जे भक्तांना आनंद प्रदान करणारे आहेत ते धर्मात्मा राम त्यावेळी वैदेही सीता आणि लक्ष्मणासहित महर्षिंच्या चरणी प्रणाम करून हात जोडून उभे राहिले. ॥२५॥
कुशलवप्रश्नमुक्त्वा च आस्यतामिति चाब्रवीत् ॥ २६ ॥
महर्षिंनी भगवान श्रीरामांना हृदयाशी धरले आणि आसन तथा जल (पाद्य, अर्घ्य आदि) देऊन त्यांचा आतिथ्य सत्कार केला. नंतर कुशल समाचार विचारून त्यांना बसण्यास सांगितले. ॥२६॥
अग्निं हुत्वा प्रदायार्घ्यमतिथीन् प्रतिपूज्य च
वानप्रस्थेन धर्मेण स तेषां भोजनं ददौ ॥ २७ ॥
अगस्त्यांनी पहिल्याने अग्नित आहुति दिली, नंतर वानप्रस्थ धर्मास अनुसरून अर्घ्य देऊन अतिथिंचे उत्तम प्रकारे पूजन करून त्यांच्यासाठी भोजन दिले. ॥२७॥
प्रथमं चोपविश्याथ धर्मज्ञो मुनिपुंगवः
उवाच राममासीनं प्राञ्जलिं धर्मकोविदम् ॥ २८ ॥
अग्निं हुत्वा प्रदायार्घ्यमतिथिं प्रतिपूजयेत्
अन्यथा खलु काकुत्स्थ तपस्वी समुदाचरन्
दुःसाक्षीव परे लोके स्वानि मांसानि भक्षयेत् ॥ २९ ॥
धर्माचे ज्ञाते मुनिवर अगस्त्य प्रथम स्वतः बसले आणि धर्मज्ञ श्रीरामचंद्र हात जोडून आसनावर विराजमान झाले. यानंतर महर्षिंनी त्यांना म्हटले - ’काकुत्स्थ  वानप्रस्थाने प्रथम अग्नित आहुती देणे आवश्यक आहे. त्यानंतर अर्घ्य देऊन त्याने अतिथीचे पूजन करावे. जो तपस्वी याच्या विपरीत आचरण करतो, त्याला खोटी साक्ष देणाराप्रमाणे परलोकात आपल्याच शरीराचे मांस खावे लागते. ॥२८-२९॥
राजा सर्वस्य लोकस्य धर्मचारी महारथः
पूजनीयश्च मान्यश्च भवान् प्राप्तः प्रियातिथिः ॥ ३० ॥
’आपण संपूर्ण लोकांचे राजे, महारथी आणि धर्माचे आचरण करणारे आहात तसेच माझ्या प्रिय अतिथिच्या रूपात या आश्रमात आला आहात म्हणून आपण आम्हा लोकांना माननीय आणि पूजनीय आहात.’ ॥३०॥
एवमुक्त्वा फलैर्मूलैः पुष्पैश्चान्येश्च राघवम्
पूजयित्वा यथाकामं पुनरेव ततोऽगस्त्यमब्रवीत् ॥ ३१ ॥
असे म्हणून महर्षि अगस्त्यांनी फल, मूल, फुले तसेच अन्य उपकरणांनी इच्छेनुसार भगवान श्रीरामांचे पूजन केले. तत्पश्चात अगस्त्य या प्रकारे बोलले - ॥३१॥
इदं दिव्यं महच्चापं हेमवज्रविभूषितम्
वैष्णवं पुरुषव्याघ्र निर्मितं विश्वकर्मणा ॥ ३२ ॥
अमोघः सूर्यसङ्काशो ब्रह्मदत्तः शरोत्तमः
दत्तौ मम महेन्द्रेण तूणी चाक्षय्यसायकौ ॥ ३३ ॥
महाराजतकोशोऽयमसिर्हेमविभूषितः ॥ ३४ ॥
 हे महान दिव्य धनुष्य विश्वकर्म्याने बनविलेले आहे. यात सुवर्ण आणि हिरे जडविलेले आहेत. हे भगवान विष्णुनी दिलेले आहे. तसेच हा जो सूर्यासमान देदीप्यमान अमोघ उत्तम बाण आहे तो ब्रह्मदेवांनी दिलेला आहे. याशिवाय इंद्रांनी हे दोन तरकस (भाते) दिलेले आहेत जे तीक्ष्ण आणि प्रज्वलित अग्निसमान तेजस्वी बाणांनी सदा भरलेले राहातात. कधी रिक्त होत नाहीत. त्याचबरोबर ही तलवार ही आहे जिच्या मूठीमध्ये सोने जडविलेले आहे. हिची म्यानही सोन्याचीच बनविलेली आहे. ॥३२-३४॥
आनेन धनुषा राम हत्वा सङ्ख्ये महासुरान्
आजहार श्रियं दीप्तां पुरा विष्णुर्दिवौकसाम् ॥ ३५ ॥
तद्धनुस्तौ च तूणी चरौ शरं खड्गं च मानद
जयाय प्रतिगृह्णीष्व वज्रं वज्रधरो यथा ॥ ३६ ॥
 पूर्वकाळी भगवान विष्णुनी याच धनुष्याने युद्धात मोठमोठ्या असुरांचा संहार करून देवतांच्या उद्दीप्त लक्ष्मीला त्यांच्या अधिकारात परत आणून दिली होती. मानद  आपण हे धनुष्य, हे दोन्ही भाते, हे बाण आणि ही तलवार (राक्षसांच्यावर) विजय प्राप्त करण्यासाठी ग्रहण करा; ज्याप्रमाणे वज्रधारी इंद्र वज्र ग्रहण करतो त्या प्रमाणेच.’ ॥३५-३६॥
एवमुक्त्वा महातेजाः समस्तं तद्वरायुधम्
दत्त्वा रामाय भगवानगस्त्यः पुनरब्रवीत् ॥ ३७ ॥
असे म्हणून महान तेजस्वी अगस्त्यांनी ती सर्वश्रेष्ठ आयुधे श्रीरामांच्या हाती सोपविली. त्यानंतर ते परत म्हणाले - ॥३७॥
इत्यार्षे श्रीमद्‌रामायणे वाल्मीकीये आदिकाव्येऽरण्यकाण्डे द्वादशः सर्गः ॥ १२ ॥
याप्रकारे श्रीवाल्मीकि निर्मित आर्ष रामायण आदिकाव्यातील अरण्यकाण्डाचा बारावा सर्ग पूरा झाला. ॥१२॥


गावाकडचे तंत्रज्ञ� - Adventure & Social Forum

Quote Reply Topic: गावाकडचे तंत्रज्ञ�
गावाकडचे तंत्रज्ञान - वासोटा नागेश्वर ट्रेक
-दीपाली लंके ०३. १२ .२०१४
शहरात तंत्रद्यानाच्या जगात वावरणारे आपण गावाच्या ठिकाणी गेलो कि तेथील लोकांची कला, त्यांचा साधेपणा, राहणीमान,मदत करण्याची वृत्ती आपल्या मनात घर करून जाते. गावाकडील लोकांमध्ये असलेली जगण्याची कला ,माणुसकी हि शहरी माणसाला भुरळ पाडते असंच त्यांचं गावाकडील पण समृद्ध तंत्रज्ञान अनुभवण्याचा योग आला तो ट्रेक क्षितीज संस्थेने आयोजित केलेल्या २२ आणि २३ नोव्हेंबर २०१४ वासोटा नागेश्वर ट्रेक मूळे.
डोंगरांच्या कुशीत असलेले साताऱ्याजवळील बामणोली गाव पर्यटकांना साद घालते.आणि तिथूनच बोटीची सधनता लाभलेले ,सुंदर टुमदार गाव ,शिवसागर जलाशयामुळे समृध्तता प्राप्त झालेले भटक्यांची वाट पाहत असते. प्रत्येक गडावर पोहोचण्यासाठी तेथील असलेल्या आजू बाजूच्या गावातून वाट हि भटक्यांना आकर्षित करत असते ,त्याच प्रमाणे बामणोली गावातून थेट वासोट्याच्या पायथ्याशी पोहचण्याची एक वाट आहे ,म्हणजेच मेट इंदावली.कुसापूर मार्गे आपण बामणोली या गावी येतो तिथे बोटीची सोय आहे त्यासाठी अगोदर बुकिंग करणे आणि वन विभागाची परवानगी घेणे गरजेचे असते. वासोटा नागेश्वर हा ट्रेक आपण एका दिवसात पूर्ण करू शकतो दुर्गप्रेमिनी अथक चालण्याची आणि जंगलात असणाऱ्या जळू चावल्याच तर खिलाडू वृत्ती दाखविण्याची तयारी ठेवावी. ऐतिहासिक वारसा लाभलेला वासोटा किल्ला दुर्गप्रेमींसाठी खास पर्वणीच आहे.मेट इंदावली या पायथ्यापासून आपण २ ते ३ तासात जंगलातील चढ उतार करत पोहचतो आणि अधून मधून असणाऱ्या जळूंचा सामना करत त्यांच्यावर ताशेरे ओढत आपण प्रवास चालूच ठेवतो.
किल्ल्यावर आपण प्रवेशद्वारामधून प्रवेश करतो आणि मागे वळून पाहिल्यास विहंगम दृश्य नजरेत न कळत सामावून घेतल जात. एक प्रवेशद्वार ढासळलेल्या स्थितीत आहे दुसऱ्या प्रवेशद्वारामधून आपण किल्ल्यावर प्रवेश करतो.प्रवेश केल्याबरोबर आपल्याला बिन छपरचे मारुतीचे मंदिर दिसते. उजवीकडे महादेवाचा मंदिर असून तिथूनच पुढे आपल्याला किल्ल्याच्या एका उद्धवस्त द्वारातून किल्ल्याच्या माचीवर प्रवेश होतो आणि तिथून आपल्याला छोटा नागेश्वर आणि( मोठा )खरा नागेश्वर यांची सुंदर डोंगर रचना पाहायला मिळते तर विरुद्ध दिशेला जलाशय आणि घनदाट अरण्य यांचा संगम साद घालत राहतो. ते पाहून परतून आपण डाव्या दिशेने गेल्यास २ पाण्याचे टाके असून तेथील पाणी पिण्या योग्य आहे.तिथून पुढे आपण बाबू कड्यावर पोहचतो हा रौद्र भीषण बाबू कडा मनाला मोहिनी घालतो आणि सह्याद्रीची श्रीमंती जाणवून देतो. त्यावरच विराजमान असलेला जुना वासोटा किल्ला नजरेतून सुटत नाही घनदाट अरण्य आणि जंगली श्वापद यामुळे तिथे सहसा कुणी फिरकत नाही.जिगरबाज लोकांसाठी हे एक धाडसी आणि साहसी पावूल ठरू शकेल. वासोटा हा ट्रेक नागेश्वर केल्याशिवाय पूर्ण झाला असे म्हणताच येणार नाही.छोट्या नागेश्वराच्या मागे आपल अस्तित्व जतन केलेला मोठा किंवा खरा नागेश्वर आणि तिथपर्यंतच पल्ला हा खरच कसोटी लावणारा आहे.निसर्गाची किमया आणि निबिड अरण्य, रोरावत असणारा वारा, लपाछापी खेळणारा सुर्य,खडी चढण मधेच लागणारा घसारा, आजूबाजूला दिसणाऱ्या दऱ्या जीव टांगणीला लावतात पण जिद्द असेल आणि अथक परिश्रम करायची इच्छा असल्यास तुम्ही हसत खेळत नागेश्वराच्या गुहेत पोहोचताच आडवे पडल्याशिवाय राहत नाही.मागे वळून पाहिल्यास तुम्ही जिंकला हीच तुमच्या चेहऱ्यावर विजयाची भावना क्षणासाठी का होईना पण तरळून जाते. नागेश्वर गुहेत महादेवाची पिंड असून त्यावर नैसर्गिक पणे थेंब थेंब पाणी कातळातून पडत असते.येथे रात्री राहण्यासाठी सोय होऊ शकते पण त्यासाठी वन विभागाची पुर्वपरवानगी काढणे आवश्यक आहे. अथक परिश्रमानंतर परतीचे वेध लागतात आणि सोप्या वाटेने जावूया यावर सगळ्यांचे एकमत होत असते. सोबत असलेले वाटाडे आणि आम्हाला बोटीने मेट इंदावली ला घेवून येणारे मग सांगतील ती पूर्वदिशा असे कधी कुणाचं एकूण न घेणारे आम्ही नियम ऐकत परतीला लागतो. उतरताना नागेश्वराच्या इथून डाव्या बाजूने एक ओढ्याचा रस्ता आहे मळलेली हि पायवाट नसल्यामुळे ओढा हाच दिशादर्शक असून तोच आपल्याला पुढच्या वाटचालीसाठी मार्गदर्शक ठरतो. सोबत असलेली वाटाडे मंडळी अगदी मनापासून आम्हाला अंधाराच्या आत घनदाट अरण्यातून निघण्यासाठी प्रवुत्त करत होती तर आम्ही आमची शक्ती पणाला लावून रस्ता काढत जमेल तसं पुढे सरकत होतो. त्यांची तळमळ आम्हाला समजत नव्हती असे नसून नेहमीची हि वाट नसल्या कारणाने नकळत पणे वेळ लागत होता.अरण्यातील श्वापद हि रात्री बाहेर पडत असतात वाटाडे गावकरी ,आम्हा सगळ्यांची जबाबदारी घेतल्यासारखेच आम्हाला हेकेखोरपणे सांगत अधून मधून तर अक्षरश: चालण्याचा वेग वाढविण्यासाठी ओरडत होते. आपली शहरी मंडळी करते का एवढी काळजी परक्या माणसांसाठी मनात प्रश्न तरळून गेला. काळोखात ओढ्यातून मार्गक्रमण करत असताना आम्हाला उजव्या हाताला हनुमानाचे मदिर दिसले आणि मनात हुष झाले कारण तीच एक खून होती कि आम्ही बरोबर आलो असून लवकरच मेट इंदावलीत पोहचू आणि तिथून परत २ तासांचा बोटीचा प्रवास आणि मग बामणोली गावात. शेवटी आम्ही मेट इंदवली गाठले तसं काळोखाने आणि गारव्याने सगळेच कसे शहारून गेले होते. पुढे २ तास बोटीने कसे जाणार बोट पाहाल तर अगदी सध्या प्रकारच्या गावकरी मंडळींचा कस पणाला लावणाऱ्या अंधारातून प्रवास चालू झाला तो फक्त जवळ असणाऱ्या टोर्च सोबत एक मेकांना प्रकाश दाखवून आमच्या ४ बोटी मार्गी लागल्या थंड गार वारे आणि पाण्याची नीरव शांतता मनात काहूर माजवत होती शेवटी Handle वर पाय ठेवून हातात असलेल्या टोर्च च्या साह्याने बोट चालवणे हे एक खरच अवगत असलेले तंत्रज्ञान च आहे. मनात असलेली तळमळ, आम्हाला सुखरूप बामणोली गावात पोहचवण्याची जिद्द मानलीच पाहिजे. आयुष्यात अशी माणसे खरच त्यांच्या कडील कौशल्याने आपल्या सारख्या शहरी माणसांवर छाप सोडल्यावाचून राहत नाही. आयुष्यात हेच प्रसंग चिरंतर स्मृतीत कोरले जातात.
उत्तम शाब्दिक वर्णन, त्यासोबत फोटोज ची जोड...
कोणाला हि लावेल वासोटा-नागेश्वर ट्रेक ची ओढ..
खूप छान दिपाली (deeps)
दिपाली , मस्त .
पण फ़ोटो कुठे आहेत.


Lokmat News - हॅपी बर्थ डे सचिन–News18 Lokmat

हॅपी बर्थ डे सचिन
हॅपी बर्थ डे सचिन
या ५ गोष्टींमुळे कळेल तुमचा बॉयफ्रेंड किंवा गर्लफ्रेंड तुम्हाला धोका तर देत नाही ना
लालपरीकडून सवलतींचा पाऊस; 12 वी पर्यंतच्या विद्यार्थिनींना मोफत पास
‘गणेशोत्सवाचं मॅनेजमेंट’ : पुण्याच्या संस्कृतीचा संपन्न वारसा, श्रीमंत दगडूशेठ हलवाई गणपती
उदयनराजेंच्या खासदारकीवर काय म्हणाले शरद पवार
PHOTOS : कोहली, चानू, राही सरनोबतचा खेल रत्न पुरस्काराने गौरव


हॅपी बर्थडे बिग बी

हॅपी बर्थडे बिग बी
हॅपी बर्थडे बिग बी
By प्रदीप म्हापसेकर | मुंबई लाइव्ह टीम
महान अभिनेते अमिताभ बच्चन यांनी आज 75 व्या वर्षात पदार्पण केले.
बिग बीमहानायकअमिताभ बच्चनवाढदिवसबॉलिवूडप्रदीप म्हापसेकर
अंजलीसाठी सई ताम्हणकरने वाढवलं १० किलो वजन
मांजरेकरांच्या सिनेमात सोनल चौहान
संजयचा वाढदिवस आणि वेबसाइटचा मुहूर्त
By मुंबई लाइव्ह टीम | संजय घावरे


‘मुंबईकर, पुणेकर, नागपूरकर आणि परप्रांतीय’ - ठाण्यात रंगणार धमाल ‘स्टॅण्ड अप कॉमेडी’ शो - MarathiCineyug.com | Marathi Movie News | TV Serials | Theatre

‘मुंबईकर, पुणेकर, नागपूरकर आणि परप्रांतीय’ - ठाण्यात रंगणार धमाल ‘स्टॅण्ड अप कॉमेडी’ शो
Previous Article आमीर खान, नागराज मंजुळे च्या उपस्थितीत रंगणार 'शिवाजी अंडरग्राऊंड इन भीमनगर मोहल्ला' चा ७०० वा प्रयोग
Next Article 'सुमित राघवन' साकारणार "हॅम्लेट" - झी मराठीची पहिली नाट्य प्रस्तुती
यूटय़ूबसारख्या माध्यमामुळे अनेक हरहुन्नरी कलावंत पुढे आले आहेत. त्यातील ‘स्टॅण्ड अप कॉमेडी’ क्षेत्रातील कलाकारांनाही मोठय़ा प्रमाणावर प्रसिद्धी मिळतेय. यूटय़ूबचा बोलबाला वाढला तरीही लाइव्ह शोची गंमत कमी झालेली नाही. हेच ओळखून ‘न्यू नेस्ट’ या संस्थेने विनोदाची फटकेबाजी करणारा ‘स्टॅण्ड अप कॉमेडी’ शो रसिकांसाठी आयोजित केला आहे. ‘भारतीय डिजिटल पार्टी’ म्हणजे ‘भाडिपा’ या मराठमोळ्या ‘स्टॅण्ड अप कॉमेडी’ चॅनलने सोशल मीडियावर चांगलाच धुमाकूळ घातला आहे. या ‘भाडिपा’ चा ‘मुंबईकर, पुणेकर, नागपूरकर आणि परप्रांतीय’ हा धमाल ‘स्टॅण्ड अप कॉमेडी’ शो शुक्रवार २७ एप्रिलला ठाण्याच्या गडकरी रंगायतन येथे रात्रौ ८.३० वा रंगणार आहे. ज्योती सावंत आणि स्टीफन कैराना यांनी गुणी कलावंतांना व्यासपीठ देण्याच्या उद्देशाने ‘न्यू नेस्ट’ या संस्थेची स्थापना केलीय.
सोशल मीडियावर लोकप्रिय असणारे सारंग साठे, चेतन मुळ्ये, मंदार भिडे आणि ओमकार रेगे हे चार विनोदवीर या शो चे सादरीकरण करणार आहेत. प्रत्येक शहराची तसेच तिथल्या माणसांची एक खासियत असते. हीच खासियत विनोदी ढंगात अनुभवण्याची मजा या शो मधून प्रेक्षकांना मिळणार आहे. या संकल्पनेबद्दल बोलताना ज्योती सावंत आणि स्टीफन कैराना सांगतात की, सोशल मीडियावरील या विनोदवीरांना घेऊन अशा प्रकारचा लाइव्ह शो करण्याची कल्पना वेगळी असली तरी प्रेक्षक या ‘शो’ चे नक्की स्वागत करतील असा विश्वास या दोघांनी व्यक्त केला.
Previous Article आमीर खान, नागराज मंजुळे च्या उपस्थितीत रंगणार 'शिवाजी अंडरग्राऊंड इन भीमनगर मोहल्ला' चा ७०० वा प्रयोग
Next Article 'सुमित राघवन' साकारणार "हॅम्लेट" - झी मराठीची पहिली नाट्य प्रस्तुती
‘मुंबईकर, पुणेकर, नागपूरकर आणि परप्रांतीय’ - ठाण्यात रंगणार धमाल ‘स्टॅण्ड अप कॉमेडी’ शो
प्रेमात पडलेल्या प्रत्येक 'साथी'साठी चे भावनिक गाणे - 'ओ साथी रे'
एक असामान्य प्रेमकथा 'तू अशी जवळी रहा' झी युवावर
'अर्चना निपाणकर' ने सीएमसीएच्या ७०० विद्यार्थ्यांसह वायकॉम18 च्या चकाचक मुंबईसाठी लावला हातभार
दिग्दर्शक विश्वास जोशी यांचा ‘घ्ये डब्बल’
'हलाल' ने फिल्मफेअर पुरस्कारांत पटकावली आठ नामांकने
‘छोटी मालकीण’च्या सेटवर झाली पिठलं पार्टी
प्रेमात पडलेल्या प्रत्येक 'साथी'साठी चे भावनिक गाणे - 'ओ साथी रे'
एक असामान्य प्रेमकथा 'तू अशी जवळी रहा' झी युवावर
'अर्चना निपाणकर' ने सीएमसीएच्या ७०० विद्यार्थ्यांसह वायकॉम18 च्या चकाचक मुंबईसाठी लावला हातभार
दिग्दर्शक विश्वास जोशी यांचा ‘घ्ये डब्बल’
'हलाल' ने फिल्मफेअर पुरस्कारांत पटकावली आठ नामांकने
‘छोटी मालकीण’च्या सेटवर झाली पिठलं पार्टी


महिंद्राची नव्या ढंगातील स्कॉर्पिओ बाजारात दाखल | देशदूत | Deshdoot

देशदूत तेजस पुरस्कार (मुलाखती)
देशदूत तेजस पुरस्कार (मुलाखती)
महिंद्राची नव्या ढंगातील स्कॉर्पिओ बाजारात दाखल
 भारतातील एसयूव्ही उत्पादक कंपनी महिंद्रा अँड महिंद्राने आज एसयूव्ही स्कॉर्पिओ नव्या ढंगात लाँच केली. ही गाडी भारतातील सर्व वितरकांकडे उपलब्ध करून देण्यात आली आहे. या गाडीमध्ये सर्वात जास्त ताकद आणि टॉर्क, नवा 6 स्पीड ट्रान्समिशन, सुधारित कामगिरी, खास स्टायलिंग आणि आलिशान आरामदायी शीट आणि प्रशस्त जागा ग्राहकांना मिळणार असल्याची माहिती कंपनीकडून देण्यात आली आहे. गाडीची किंमत 9.69 लाख रुपये एवढी आहे.
यावेळी महिंद्रा अँड महिंद्राच्या वाहन विभागाचे अध्यक्ष राजन वधेरा म्हणाले, 2002 मध्ये लाँच झाल्यापासून स्कॉर्पिओने काळानुसार त्यात बदल केला आहे. आज जवळपास सहा लाख स्कॉर्पिओचे ग्राहक आहेत. आज नवीन ढंगातलाँच करण्यात आलेली स्कर्पिओ नक्कीच ग्राहकांच्या पसंतीस उतरेल.
या गाडीत एमहॉक इंजिन बसवण्यात आले आहे.
जे 140 बीएचपीची जास्त ताकद आणि 320 एनएमचा जास्त टॉर्क देईल. गाडीमध्ये बसवण्यात आलेला बॉर्ग वॉर्नर, टर्बो चार्जर संपूर्ण ड्राइव्ह ग्राहकांचा आनंद द्विगुणीत करेल. एनव्हीएचमध्ये सुधारणा करण्यात आल्यामुळे केबिन अधिक प्रशस्त झाली आहे. गाडीचे नवीन आकर्षक बाह्य रूप तिला वेगळेपण देतांना दिसते. तसेच फॉक्स लेदरमुळे अंतर्गत सजावट जास्त स्टायलिश व हायफाय दिसणारआहे.
नवा पर्ल व्हाइट (फक्त एस 11 मध्ये), डायमंड व्हाइट (एस 11 खेरीज), नेपोली ब्लऍक, डी सॅट सिल्व्हर, मोल्टेन रेड आणि 6 प्रकार – एसथ्री, एसफाईव्ह, एससेव्हन (120 बीएचबी), एससेव्हन (140 बीएचपी), एस11 (140बीएचपी) आणि एस11 (140 बीएचपी 4 डब्ल्यूडीसह) असे वेगवेगळे रंग या गाडीसाठी साकारण्यात आले आहेत.
ही आहेत वैशिष्ट्ये : नवा रिव्हर्स पार्किंग कॅमेरा, नवा 1 टच लेन चेंज इंडिकेटर, नवी ऑटो विंडो रोल- अप, स्टॅटिक बेंडिंग तंत्रज्ञान असलेले प्रोजेक्टर हेडलॅम्प्स, जीपीएस सह सहा इंची टच- स्क्रीन इन्फोटेनमेंट, गाडीतील हवामानावर नियंत्रण करण्यासाठी पूर्णपणे स्वयंचलित यंत्रणा.
या प्रकारात आहे स्कार्पिओ उपलब्ध : एस थ्री, एस फाइव्ह, एससेव्हन (120 बीएचबी), एससेव्हन (140 बीएचपी), एस11 (140 बीएचपी) आणि एस11 (140 बीएचपी 4 डब्ल्यूडीसह) अशा सहा प्रकारांत उपलब्ध झाली आहे.
Previous articleनगर टाइम्स ई पेपर : गुरुवार, दि. 16 नोव्हेंबर 2017
Next articleकेंद्राने डाळ निर्यातीवरील निर्बंध हटवले
संबंधित मजकूरMORE FROM AUTHOR
पूर्ववैमनस्यातून मनमाडमध्ये एकाचा खून
जळगाव ई पेपर (दि 26 सप्टेंबर 2018)
धुळे ई पेपर (दि 26 सप्टेंबर 2018)
Video : प्रेम मिळवण्यासाठी डिग्रीचे ‘इयर डाऊन’
लवकरच सलमान खानच्या घरी लग्नसराई
जय श्री गणेश’ पानवाल्यांचे ‘लड्डू मिठा पान’ दोन महिन्यांपर्यंत टिकतात
दादरा आणि नगर हवेलीच्या जिल्हाधिकार्‍याने ओळख लपवून केरळ पुरग्रस्तांना केली मदत
mahe on उज्ज्वला योजनेच्या लाभासाठी पुढे यावे
pandurng atmaram pardhi on राज्य शासनाच्या कृषि विभागामार्फत एससी, एसटी शेतकऱ्यांना कृषी योजना
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
वळण रस्त्याचा मोबदला मिळणार कधी
रोज हजारो वाचक ई मेलने वाचतात देशदूत
आपणही नाव आणि ई-मेल खाली नोंदवा
पूर्ववैमनस्यातून मनमाडमध्ये एकाचा खून


agriculture news in marathi,weather prediction, pune, maharashtra | Agrowon

Agrowon च्या बातम्यांसाठी सबस्क्राईब करा
Agrowon च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.
राज्यात तुरळक ठिकाणी पावसाचा अंदाज
राज्यात तुरळक ठिकाणी पावसाचा अंदाज
गुरुवार, 6 सप्टेंबर 2018
पुणे : राज्यात पावसाने उघडीप दिल्याने अनेक ठिकाणी कमाल तापमानाचा पारा तिशीपार पोचला आहे. बुधवारी (ता. ५) सकाळपर्यंतच्या २४ तासांमध्ये नगर येथे राज्यातील उच्चांकी ३३.२ अंश सेल्सिअस तापमानाची नोंद झाली. राज्यात मुख्यत: पावसाची उघडीप कायम राहण्याचा अंदाज आहे. कोकणात काही ठिकाणी तर उर्वरित राज्यात तुरळक ठिकाणी पाऊस पडण्याची शक्यता हवामान विभागाने वर्तविली आहे.
पुणे : राज्यात पावसाने उघडीप दिल्याने अनेक ठिकाणी कमाल तापमानाचा पारा तिशीपार पोचला आहे. बुधवारी (ता. ५) सकाळपर्यंतच्या २४ तासांमध्ये नगर येथे राज्यातील उच्चांकी ३३.२ अंश सेल्सिअस तापमानाची नोंद झाली. राज्यात मुख्यत: पावसाची उघडीप कायम राहण्याचा अंदाज आहे. कोकणात काही ठिकाणी तर उर्वरित राज्यात तुरळक ठिकाणी पाऊस पडण्याची शक्यता हवामान विभागाने वर्तविली आहे.
पोषक स्थिती नसल्याने तुरळक अपवाद वगळता राज्यात जवळपास आठवडाभरापासून पाऊस थांबला आहे. बुधवारी सकाळपर्यंत कोकण, मध्य महाराष्ट्र विदर्भात तुरळक ठिकाणी हलका पाऊस पडला. पावसाने दडी मारल्यानंतर अनेक भागात मुख्यत : आकाश निरभ्र असल्याने स्वच्छ सूर्यप्रकाश जमिनीवर येत आहे. त्यामुळे दिवसाच्या तापमानात वाढ झाल्याने कमाल तापमानाचा पारा २६ ते ३३ अंशांच्या दरम्यान आहे. बहुतांशी ठिकाणी २० ते २५ अंश किमान तापमानाची नाेंद होत आहे.
बंगालच्या उपसागरात कमी दाबचे क्षेत्र तयार झाले असून, मध्य प्रदेशाकडे सरकणारी ही प्रणाली तीव्र होत अाहे. यामुळे पश्‍चिम बंगाल, झारखंड, छत्तीसगड राज्यात पावसाचे प्रमाण वाढणार आहे. तर मॉन्सूनचे प्रवाह क्षीण झाल्याने दक्षिण भारतातील राज्यात पावसाची उघडीप कायम राहणार आहे.
राज्यात रविवारपर्यंत (ता. ९) कोकणात काही ठिकाणी पाऊस पडणार आहे. उर्वरीत राज्यात तुरळक ठिकाणी हलक्या ते मध्यम पावसाचा अंदाज आहे. शनिवार आणि रविवारी कोकणात तुरळक ठिकाणी मुसळधारेची शक्यता असल्याचे हवामान विभागाने स्पष्ट केले आहे.
बुधवारी (ता.५) सकाळी साडेआठ वाजेपर्यंतच्या २४ तासांमध्ये राज्यातील विविध ठिकाणचे कमाल तापमान (अंश सेल्सिअसमध्ये) : पुणे २७.८, नगर ३३.२, जळगाव ३१.६, कोल्हापूर २८.२, मालेगाव २६.२, नाशिक २६.४, सांगली ३०.०, सातारा २६.५, सोलापूर ३२.३, सांताक्रुझ ३१.२, अलिबाग ३०.६, रत्नागिरी २९.०, डहाणू ३१.०, आैरंगाबाद २७.९, परभणी ३२.०, नांदेड ३१.०, अकोला ३१.४, अमरावती २७.६, बुलडाणा २७.४, चंद्रपूर ३२.२, गोंदिया ३०.०, नागपूर ३०.९, वर्धा ३०.०, यवतमाळ २९.५.
बुधवार (ता. ५) सकाळपर्यंतच्या २४ तासांमध्ये पडलेला पाऊस (स्त्रोत - कृषी विभाग) : कोकण : हमारपूर २४, सावर्डे ३६, कळकावणे २५, शिरगाव २८, कडवई २३, सवंडल २४, पाचळ २५, अंबोली ३८. मध्य महाराष्ट्र : पेठ २३, भोलवडे २२, महाबळेश्‍वर २४, तापोळा २८, लामज ३४, करंजफेन २१, आंबा ३९. मराठवाडा : बीड २५, राजूरी २३, अंबाजोगाई ३५, बर्दापूर २६, पानगाव २०, घोणशी २०, वाशी २८.
पुणे नगर कोकण पाऊस हवामान विभाग महाराष्ट्र विदर्भ मध्य प्रदेश पश्‍चिम बंगाल झारखंड छत्तीसगड जळगाव कोल्हापूर मालेगाव नाशिक सांगली सोलापूर अलिबाग परभणी नांदेड अकोला अमरावती चंद्रपूर नागपूर यवतमाळ कृषी विभाग बीड
लागवडीसाठी मध्यम ते भारी, चांगला निचरा होणारी, सामू ७.५ ते ८ दरम्यान असणारी जमीन चांगली अ
ड्रोनमुळे कृषी क्षेत्रात क्रांती घडेल : डॉ....
लातूर : वेगवेगळ्या कारणामुळे कृषी क्षेत्र अडचणीत येत आहे.
दूध गुणवत्ता वाढीसाठी उपाययोजना
दुधातील फॅट (स्निग्धांश) व एसएनएफ (स्निग्धेतर घनघटक) या घटकांचे प्रमाण कमी असल्यामुळे दुध
जळगाव बाजार समितीत चवळी प्रतिक्विंटल ३००० रुपये
जळगाव ः येथील कृषी उत्पन्न बाजार समितीमध्ये मंगळवारी (ता.
चांगल्या अारोग्यासाठी ः प्रोबायोटिक्स पदार्थ
प्रोबायोटिक्‍स म्हणजे सजीव सूक्ष्मजीव.
चांगल्या अारोग्यासाठी ः प्रोबायोटिक्स...प्रोबायोटिक्‍स म्हणजे सजीव सूक्ष्मजीव. सुमारे एक...
धुराडी २० ऑक्टोबरपासून पेटणारमुंबई : साखर कारखानदारांमधून या वर्षी ऊस गाळप...
राज्याच्या तापमानात वाढपुणे : राज्याच्या बहुतांशी भागात पाऊस थांबला...
मिरचीच्या आगारात सुधारित तंत्राचा वापरअौरंगाबाद व जालना जिल्ह्यातील काही तालुके मिरचीचे...
देशात तब्बल ६८ टक्के दुधात होते भेसळपुणे : देशात दूध व दुग्धजन्य पदार्थांमध्ये ६८...
राज्य बँकेवरील जिल्हा बँकांचे...मुंबई : महाराष्ट्र राज्य सहकारी बँकेच्या संचालक...
फुलशेतीने दिली आर्थिक साथहिंगोली जिल्ह्यातील तपोवन (ता. औंढा नागनाथ)...
जिल्हा परिषदेतील कृषी अधिकारी यांना...मुंबई : जिल्हा परिषदेतील कृषी अधिकारी (गट-क...
प्रथिनांचा उत्तम स्राेत ः गुणवंत चारापीकराहुरी येथील महात्मा फुले कृषी विद्यापीठाने...
मुंबईसह शेजारील शहरांत सेंद्रिय...मुंबईसह शेजारील शहरांमध्ये सेंद्रिय उत्पादनांना...
ऊसतोड मजूरांच्या मागण्यांबाबत लवादाची...मुंबई : राज्यातील ऊसतोड मजूर व कामगारांच्या...
मॉन्सूनची माघार शनिवारपासूनपुणे : नैऋत्य मोसमी वाऱ्यांच्या (माॅन्सून)...
सेंद्रिय शेतीसाठी शासनाच्या विविध योजनासेंद्रिय शेती आणि पीक उत्पादनवाढीसाठी राज्य आणि...
‘जलयुक्त’ गैरव्यवहाराची फाइल पुन्हा...पुणे : जलयुक्त शिवार योजनेत बीड जिल्ह्यात...
महसूल उत्पन्न सूत्राचे ऊसदरामध्ये...पुणे : महसुली उत्पन्न विभागणीनुसार राज्यातील...
तुरळक ठिकाणी पावसाचा अंदाजपुणे : ‘दाये’ चक्रीवादळ निवळून गेल्यानंतर राज्यात...
मोदींनी सर्वात मोठी आरोग्य योजना '...रांची- पंतप्रधान नरेंद्र मोदी यांनी झारखंडची...
कृषिपंपासाठी बड्या कंपन्यांच्या निविदाबारामती - राज्यातील दोन लाख ९० हजार शेतकऱ्यांच्या...
मराठवाड्यातील ८६४ प्रकल्पांत ३३ टक्‍केच...औरंगाबाद : मराठवाड्यातील पाणीसाठ्यांमधील उपयुक्‍त...
ऊस ठिबक योजनेसाठी लेखापरीक्षकाची नेमणूक पुणे : राज्यात ऊस लागवडीसाठी ठिबक अनुदान...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान


स्वाती शिंदेची आशियाई कुस्ती स्पर्धेसाठी निवड | पुढारी	Top

होमपेज › Kolhapur › स्वाती शिंदेची आशियाई कुस्ती स्पर्धेसाठी निवड
स्वाती शिंदेची आशियाई कुस्ती स्पर्धेसाठी निवड
येथील सदाशिवराव मंडलिक कुस्ती संकुलची राष्ट्रीय मल्ल स्वाती संजय शिंदे हिची महाराष्ट्रातून आशियाई कुस्ती स्पर्धेसाठी निवड झाली आहे. कु. स्वाती शिंदेने जयपूर (राजस्थान) येथे झालेल्या ज्युनिअर नॅशनल चॅम्पियनशिप कुस्ती स्पर्धेत 53 किलो वजन गटातून सुवर्णपदक पटकावले.
या कुस्ती संकुलची मल्ल प्रतीक्षा संजय देवा हिने 59 किलो वजन गटातून कांस्य पदक मिळविले. कु. स्वाती शिंदेने या स्पर्धेत प्रेक्षणीय व चटकदार कुस्त्या केल्या. तिने हरियाणाची कु. अंजू, उत्तर प्रदेशची आरजू व अर्चनाला चितपट केले. मंडलिक कुस्ती आखाड्याच्या प्रतीक्षा देवा हिने पंजाबच्या मनजीतला व दिल्लीच्या मंजूला पराभूत केले, तर अंतिम लढतीत हरियाणाच्या सृष्टीला ढाक डावावर चितपट केले.
स्वाती शिंदे हिने सुवर्ण पदक विजेती किरण (हरियाणा) हिला भारद्वाज डावावर पराभूत केले. त्यामुळे ती सुवर्ण पदकाची मानकरी ठरली. या दोन्ही यशस्वी मल्लांना कुस्ती प्रशिक्षक दादासो लवटे यांचे मार्गदशन मिळाले, तर जय शिवराय एज्युकेशन संस्थेचे सेक्रेटरी संजय मंडलिक, संचालक वीरेंद्र मंडलिक, कार्यवाह आण्णासो थोरवत, वस्ताद सुखदेव येरूडकर यांचे प्रोत्साहन मिळाले.
धोनी स्टाईल नेतृत्वाची पुन्हा झलक
मनमाड : पूर्ववैमनस्यातून झालेल्या हल्ल्यात एकाचा मृत्यू
मुकेश अंबानींची रोजची कमाई ३०० कोटी
‘रुपया’ जमा झालाय का बघण्यासाठी गुरुजी बँकेत
मुश्रीफांनी गरिबांच्या चुलीत पाणी ओतले : महाडिक
मुंबईकरांचे कोस्टल रोडचे स्वप्न 4 वर्षांत पूर्णत्वास
१६५ आमदार गुन्हेगार, ११५ जणांवर गंभीर गुन्हे
शासकीय जमिनी होणार मालकीच्या
चित्रनगरीतील साडेपाच एकर जमीन सुभाष घईंना बहाल


देशात साखर उत्पादनात महाराष्ट्र अव्वलस्थानी | पुढारी	Top

होमपेज › Pune › देशात साखर उत्पादनात महाराष्ट्र अव्वलस्थानी
देशात साखर उत्पादनात महाराष्ट्र अव्वलस्थानी
- ऊस गाळप 1806 लाख टन; साखर उत्पादन 187 लाख टन
* गाळप आणि उत्पादनात उत्तरप्रदेश दुसर्‍या स्थानी
* कर्नाटक, गुजरात आणि पंजाबमध्ये उत्पादन चांगले
* महाराष्ट्रातील उत्पादन वाढीने एकूण उत्पादन वाढणार
देशात 1 हजार 806 लाख टन ऊस गाळप पूर्ण होऊन 10.35 टक्के सरासरी साखर उतार्‍यानुसार 187 लाख टन साखरेचे उत्पादन हाती आलेले आहे. राज्यनिहाय उत्पादनाची आकडेवारी पाहता 77.66 लाख टन साखर उत्पादन घेऊन महाराष्ट्राने अव्वलस्थान पटकावले आहे. तर 66 लाख टन उत्पादन घेऊन उत्तरप्रदेश दुसर्‍या स्थानावर असल्याचे केंद्राच्या ताज्या अहवालावरून स्पष्ट झाले आहे.
केंद्रीय साखर संचालक कार्यालयाकडून 19 फेब्रुवारीअखेर देशात झालेल्या ऊस गाळपाची आकडेवारी येथील साखर आयुक्तालयास पाठविण्यात आली आहे, त्यातील माहितीनुसार हे चित्र स्पष्ट झालेले आहे. त्यामध्ये महाराष्ट्र राज्य प्रथमस्थानी असून उत्तरप्रदेश दुसर्‍या स्थानावर आहे. त्या खालोखाल कर्नाटक, गुजरात आणि पंजाब राज्यात उसाचे अधिक गाळप झाल्याचे दिसून येत आहे. महाराष्ट्रात 692.89 लाख टन ऊस गाळप पूर्ण झाले आहे. तर 77.66 लाख टनाइतके साखरेचे उत्पादन हाती आले आहे. आठ दिवसांतील उत्पादनाचा हा आकडा आणखी वाढलेला असल्याचेही आयुक्तालयातून सांगण्यात आले.
उत्तरप्रदेशात 635.65 लाख टन ऊस गाळप पूर्ण होऊन 66.11 लाख टन साखरेचे उत्पादन झाले आहे. तर साखरेचा सरासरी उतारा 10.40 टक्के हाती आलेला आहे. उत्तरप्रदेशमध्ये चालूवर्षी 100 लाख टनाहून अधिक उत्पादन होण्याचा प्राथमिक अंदाज हंगाम सुरू होताना वर्तविण्यात आलेला आहे. महाराष्ट्रात 73.40 लाख टनाचा साखरेचा सुरुवातीच्या उत्पादनाचा अंदाज मागे पडला असून 90 लाख टनापर्यंत उत्पादनात मुसंडी मारली जाईल, असे साखर आयुक्तालयाकडून स्पष्ट करण्यात आलेले आहे. त्यामुळे महाराष्ट्राची आघाडी आणखी किती दिवस टिकणार हे चित्रही लवकरच स्पष्ट होण्याची अपेक्षा वर्तविण्यात येत आहे. मात्र, देश पातळीवर सुरुवातीला सुमारे 250 लाख टनाइतके साखर उत्पादन होण्याचा अंदाज वर्तविण्यात आला होता. त्यामध्ये निश्‍चितच वाढ होणार असल्याचे स्पष्ट झालेले आहे.
कर्नाटकात 213.14 लाख टन ऊस गाळप पूर्ण होऊन 9.99 टक्के सरासरी उतार्‍यानुसार 21.30 लाख टन साखर उत्पादन हाती आले आहे. त्या खालोखाल गुजरामध्ये 60.81 लाख टन ऊस गाळप, 5.86 लाख टन साखर उत्पादन हाती आले आहे. तर पंजाबमध्ये 46.30 लाख टन ऊस गाळपातून 4.20 लाख टन साखरेचे उत्पादन हाती आले आहे. अन्य राज्यांतील ऊस गाळप तुलनेने कमीच असल्याचे अहवालातून दिसून येत आहे.
मनमाड : पूर्ववैमनस्यातून झालेल्या हल्ल्यात एकाचा मृत्यू
मुकेश अंबानींची रोजची कमाई ३०० कोटी
‘रुपया’ जमा झालाय का बघण्यासाठी गुरुजी बँकेत
मुश्रीफांनी गरिबांच्या चुलीत पाणी ओतले : महाडिक
स्वाईन फ्लूने घेतला आणखी चौघांचा बळी
मुंबईकरांचे कोस्टल रोडचे स्वप्न 4 वर्षांत पूर्णत्वास
१६५ आमदार गुन्हेगार, ११५ जणांवर गंभीर गुन्हे
शासकीय जमिनी होणार मालकीच्या
चित्रनगरीतील साडेपाच एकर जमीन सुभाष घईंना बहाल


2 ते 8 ऑगस्ट पंढरपूर तहसीलसमोर ठिय्या | पुढारी	Top

होमपेज › Solapur › 2 ते 8 ऑगस्ट पंढरपूर तहसीलसमोर ठिय्या
2 ते 8 ऑगस्ट पंढरपूर तहसीलसमोर ठिय्या
मराठा क्रांती मोर्चाच्यावतीने येत्या 2 ते 8 ऑगस्ट दरम्यान तालुक्यातील सर्वच गावांतील मराठा समाजाचे तहसील कार्यालयासमोर ठिय्या आंदोलन होणार असून 9 ऑगस्ट रोजी संपूर्ण तालुक्यात चक्काजाम आंदोलन नियोजीत करण्यात आले आहे. आषाढी यात्रेमुळे तालुक्यात थंडावलेले आंदोलन गेल्या दोन दिवसांपासून पुन्हा पेटू लागले असून आज वाखरीत रास्ता रोको आंदोलन पुकारले आहे.
राज्यभरात मराठा क्रांती मोर्चाच्यावतीने आरक्षण आंदोलन सुरू करण्यात आलेले आहे. सोलापूर जिल्ह्यासह अन्य तालुक्यातही आंदोलन जोरात असताना पंढरपूर शहर व तालुक्यात मात्र आषाढी यात्रेमुळे आंदोलन स्थगित ठेवण्यात आले होते. आषाढी एकादशीच्या शासकीय महापुजेपासून मुख्यमंत्री देवेंद्र फडणवीस यांना रोखण्यात यश मिळाल्यामुळे तालुक्यातील आंदोलकांतून उत्साहाचे वातावरण आहे. कोणत्याही परिस्थितीत आंदोलन तीव्र करून राज्य सरकारला आरक्षणविषयक निर्णय घ्यायला भाग पाडायचे या निर्धाराने तालुक्यातील मराठा समाजातील युवक, विविध राजकीय पक्षांचे पदाधिकारी शेतकरी, व्यापारी, डॉक्टर, वकील एकवटू लागले आहेत. तालुक्यात अभूतपूर्व अशा स्वरूपाचे आंदोलन उभा केले जात आहे. 1 ऑगस्ट रोजी साहित्यरत्न अण्णा भाऊ साठे यांची जयंती असून त्या जयंती सोहळ्यात अडथळा नको म्हणून 2 ऑगस्ट ते 8 ऑगस्ट दरम्यान तहसील कार्यालयासमोर ठिय्या आंदोलन पुकारण्यात आलेले आहे. पंढरपूर तालुक्यातील जिल्हा परिषद गटानुसार सर्व गावांतील मराठा युवक आणि नागरिक या आंदोलनात सहभागी होणार आहे.
दररोज सकाळी 9 ते सायंकाळी 5 वाजेपर्यंत हे ठिय्या आंदोलन 7 दिवस चालणार आहे. तालुक्यातील सर्व जि.प.गटातील प्रत्येक गावातील नागरिक या ठिय्या आंदोलनात सहभागी होणार आहेत. त्याअनुषंगाने तालुक्यात गावोगावी आंदोलनाची जनजागृती सुरू झालेली आहे. गट, तट, राजकीय पक्ष विसरून समाजातील युवक आंदोलनाच्या तयारीला लागल्याचे दिसून येत आहे. सध्या तालुक्याच्या विविध गावांतून आंदोलन सुरूच असून अनेक गावांनी रास्ता रोको, ठिय्या आंदोलन, गाव बंद आंदोलन सुरू आहे. सुस्ते येथे 5 युवकांनी बेमुदत उपोषण सुरू केले होते मात्र लोकप्रतिनिधी, जिल्हाधिकार्‍यांच्या विनंतीला मान देऊन तिसर्‍या दिवशी हे आंदोलन मागे घेतले गेले.
दरम्यान शनिवारी सुस्ते येथे एका युवकाने भीमा नदीत जलसमाधी घेण्याचा प्रयत्न केला. त्यामुळे तालुक्यात खळबळ उडाली होती. सचिन शिंगणे या युवकाने भीमा नदीत उडी मारून जलसमाधी घेण्याचा प्रयत्न केला मात्र त्याला वाचवण्यात यश आले आहे.
या पार्श्‍वभूमीवर आता तालुक्यातील प्रत्येक गावात आंदोलनाने जोर धरलेला आहे. तहसील कार्यालयासमोर 7 दिवस चालणार्‍या ठिय्या आंदोलना दरम्यान शेती, व्यवसाय, आरक्षण, मराठा समाजापुढचे प्रश्‍न, शेतीला सक्षम पर्याय आदी विषयांवर मार्गदर्शन करण्यासाठी तज्ञांची व्याख्याने आयोजित केली आहेत. 9 ऑगस्ट रोजी तालुक्यात चक्का जाम आंदोलन करण्यात येणार असून त्यासंदर्भातील नियोजन मराठा क्रांती मोर्चाची समन्वय समिती करीत आहे.
पंढरपूर तहसील कार्यालयासमोर ठिय्या आंदोलन करणार्‍या गावांची नावे आणि त्यांच्या नियुक्त तारखा
गुरूवार दि. 2 ऑगस्ट सकाळी 9 वा.
भाळवणी, केसकरवाडी, शेंडगेवाडी, जैनवाडी, धोंडेवाडी, सुपली, पळशी, तिसंगी, सोनके, गार्डी, लोणारवाडी, उपरी.
शुक्रवार दि. 3 ऑगस्ट सकाळी 9 वा.
वाखरी, भंडीशेगाव, कौठाळी, शिरढोण, खेडभाळवणी, पिराची कुरोली, पट. कुरोली, उजनी वसाहत, देवडे, आव्हे, तरटगांव, वाडीकुरोली, शेळवे, सुगांव
शनिवार दि. 4 ऑगस्ट सकाळी 9 वा.
कासेगाव, अनवली, सरकोली, ओझेवाडी, नेपतगांव, रांझणी, सिद्धेवाडी, तरटगांव, चिचुंबे, एकलासपूर, शिरगांव.
रविवार दि. 5 ऑगस्ट सकाळी 9 वा.
रोपळे, मेंढापूर, तुंगत, पांढरेवाडी, बाभुळगांव, सुस्ते, मगरवाडी, तारापूर, बिटरगांव, अजनसोंड, ईश्‍वर वठार, ना. चिंचोली, देगांव.
पंढरपूर तहसील कार्यालयासमोर ठिय्या आंदोलन करणार्‍या गावांची नावे आणि त्यांच्या नियुक्त तारखा
सोमवार दि. 6 ऑगस्ट सकाळी 9 वा.
भोसे, सुगांव भोसे, खेडभोसे, व्होळे, शेवते, नेमतवाडी, गुरसाळे, वेणुनगर, टाकळी (पून.), आढीव, शेगांव दुमाला, भटुंबरे, चिंचोली भोसे, अजोती, चिलाईवाडी.
मंगळवार दि. 7 ऑगस्ट सकाळी 9 वा.
करकंब, बार्डी, जाधववाडी, खरातवाडी, उंबरे, करोळे, कान्हापूरी, जळोली, सांगवी, बादलकोट, पेहे, नांदोरे, गोपाळपूर, चळे, आंबे, कोंढारकी, मुंढेवाडी, पुळूज, पुळूजवाडी, शंकरगांव, नळी, आंबेचिंचोली, विटे, फुलचिंचोली, पोहोरगांव, खरसोळी.
बुधवार दि. 8 ऑगस्ट सकाळी 9 वा.
ल. टाकळी, गादेगाव, कोर्टी, खर्डी, तनाळी, त. शेटफळ, तावशी, उंबरगांव, बोहाळी.
वाखरीत आज रास्ता रोको, गाव बंद आंदोलन
दरम्यान, वाखरी येथे आज ( सोमवारी ) रास्ता रोको आणि संपूर्ण गाव बंद आंदोलन पुकारण्यात आलेले आहे. सोमवारी सकाळी 9 वाजल्यापासून वाखरी येथे रास्ता रोको आंदोलन सुरू होणार असून संपूर्ण दिवसभर गाव बंद ठेवण्याचा निर्णय ग्रामस्थांच्या बैठकीत घेण्यात आला आहे. यासंदर्भात पंढरपूर ग्रामीण पोलिस ठाण्याला एक निवेदनही देण्यात आले आहे.
मनमाड : पूर्ववैमनस्यातून झालेल्या हल्ल्यात एकाचा मृत्यू
मुकेश अंबानींची रोजची कमाई ३०० कोटी
‘रुपया’ जमा झालाय का बघण्यासाठी गुरुजी बँकेत
मुश्रीफांनी गरिबांच्या चुलीत पाणी ओतले : महाडिक
स्वाईन फ्लूने घेतला आणखी चौघांचा बळी
मुंबईकरांचे कोस्टल रोडचे स्वप्न 4 वर्षांत पूर्णत्वास
१६५ आमदार गुन्हेगार, ११५ जणांवर गंभीर गुन्हे
शासकीय जमिनी होणार मालकीच्या
चित्रनगरीतील साडेपाच एकर जमीन सुभाष घईंना बहाल


राहूनच गेल... | Marathi Kavita | मराठी कविता | कवितांचे माहेरघर

Marathi Kavita | मराठी कविता | कवितांचे माहेरघर
सर्वांच्या मनातील भावना शब्दांत मांडण्यासाठी हा छोटासा प्रयत्न...
Home » राहूनच गेल... » राहूनच गेल...
तुला एकटक न्याहाळतां ना
तुझ्याच विचारांत स्वतःला विसारतांना
तू रागावशील, सोडून जाशील
मैत्रीचा धागा तोडून जाशील
माझे जीवापाड प्रेम व्यक्त करायचे
"प्रे" म्हणजे प्रेरणा तुझी "म" म्हणजे मन माझ. ❤ ❣ ❤ प्रेम म्हणजे मधुर सुवासाने दरवळणारे पुष्प आहे. ❤ ❣ ❤ ❤ ❣ ...
थोडं सांगावं थोडं लपवावं, असं प्रेम करावं थोडं रुसावं थोडं हसावं, असं प्रेम करावं गुपचुप फोन वर बोलावं, कोणाची नज़र पडताच पटकन “अगं” चा...
प्रेम म्हणजे अर्धी-अर्धी खाल्लेली पाणीपुरी, प्रेम म्हणजे स्वप्नासारखी दुनिया, खरीखुरी. प्रेम म्हणजे हॉटेल, डिस्क, आणिप्रेजेंट्स भा...
तुझे हदय् आणी माझे हदय् एकरूप व्हावे जखम मला व्हावी आणी कळ तुला यावी ........................... प्रश्न मला येतील पन उत्तर तु व्हावे कळ...


केरळ पूरग्रस्तांसाठी पेटीएमची 'निधीसंकलन'द्वारे मदत | देशदूत | Deshdoot

देशदूत तेजस पुरस्कार (मुलाखती)
देशदूत तेजस पुरस्कार (मुलाखती)
केरळ पूरग्रस्तांसाठी पेटीएमची ‘निधीसंकलन’द्वारे मदत
केरळ : केरळमध्ये बचावकार्य चांगल्या पद्धतीने चालू असून गुगलप्रमाणे पेटीएमनेही यात सहभाग घेत मदतकार्यात उत्साह वाढविला आहे.
पेटीएम ने आपल्या ट्विटर पेज वरून लोकांना मदतीसाठी आवाहन करत दोन दिवसात केरळच्या पूरग्रस्तांसाठी तब्बल 3 कोटी रुपयांचा निधी गोळा केला आहे. हा निधी थेट केरळच्या मुख्यमंत्री निधीत जमा होऊन तो पूरग्रस्तांसाठी वापरण्यात येणार आहे.
शतकातील सर्वात विनाशकारी पूर केरळ मध्ये आलेला असताना पेटीएम ने ‘केरळफ्लड’ नावाचा हॅशटॅग तयार करून तो लोकांपर्यंत पोहचविला आहे. केंद्र सरकारने देखील ५०० कोटींचा निधी केरळ पूरग्रस्तांसाठी दिला आहे.
Previous articleवणी-बोरगाव-सापुतारा रस्त्याची दयनीय अवस्था
Next articleदेशात मुलींचा जन्मदर वाढला; बेटी बचाव योजनेची फलनिष्पत्ती
संबंधित मजकूरMORE FROM AUTHOR
मतदार जागृतीसाठी गणेशोत्सवाचा आधार
हुमणीबाधित ऊस क्षेत्राचे तातडीने पंचनामे करून शेतकर्‍यांना मदत जाहीर करावी
महापुरानंतर देवभूमीत आता ‘लेप्टोपायरॅसिस’चा धोका
Video : प्रेम मिळवण्यासाठी डिग्रीचे ‘इयर डाऊन’
लवकरच सलमान खानच्या घरी लग्नसराई
जय श्री गणेश’ पानवाल्यांचे ‘लड्डू मिठा पान’ दोन महिन्यांपर्यंत टिकतात
दादरा आणि नगर हवेलीच्या जिल्हाधिकार्‍याने ओळख लपवून केरळ पुरग्रस्तांना केली मदत
mahe on उज्ज्वला योजनेच्या लाभासाठी पुढे यावे
pandurng atmaram pardhi on राज्य शासनाच्या कृषि विभागामार्फत एससी, एसटी शेतकऱ्यांना कृषी योजना
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
वळण रस्त्याचा मोबदला मिळणार कधी
रोज हजारो वाचक ई मेलने वाचतात देशदूत
आपणही नाव आणि ई-मेल खाली नोंदवा
पूर्ववैमनस्यातून मनमाडमध्ये एकाचा खून


विठठलमय झाली पंढरी - तरुण भारत | तरुण भारत

You are here: Home » आवृत्ती » सांगली » विठठलमय झाली पंढरी
माघी एकादशीच्या सोहळयासाठी आज पंढरपूर येथे सुमारे अडीच लाखांहून अधिक भाविक दाखल झाले आहेत. त्यामुळे संपूर्ण पंढरी नगरी विठठलमय होउन गेली आहे.
ज्ञानोबा – तुकाराम , जय जय राम कृष्ण हरी अशा जयघोषात आज अनेक माघींसाठी येणा-या पायीदिंडया पंढरीत दाखल झाल्या आहेत. त्यामुळे संपूर्ण पंढरीतील चातुर्मासी मठ शिवाय चंद्रभागेंच्या पैलतीरावर असणारे प्रति पंढरपूर अर्थात 65 एकरही भाविकांनी गजबजून गेले आहे.
माघी यात्रेमधे आज दशमी दिवशी विठठलांची पदस्पर्श दर्शन रांग ही गोपाळपूर रस्त्यावरील पत्राशेडच्याही पुढे पर्यत जाउन पोहाचली होती. त्यामुळे विठठलांच्या पदस्पर्श दर्शनासाठी सुमारे 8 ते 9 तासांचा कालावधी लागत होता. तसेच मुखदर्शनासाठी 2 तासांचा कालावधी लागत होता.
आजच्या एकादशीसाठभ् मंदिर समिती तसेच प्रशासनाकडून सर्वेत्तम सोय करण्यात आली आहे. यामधे आज एकादशींची नित्यपूजा ही मंदिर समितीचे सभापती तथा जिल्हाधिकारी रणजित कुमार करणार आहेत. आणि त्यानंतर साधारणपणे 4 वाजलेपासून सकाळी दर्शन सुरू राहणार आहे. शिवाय आज दशमी दिवशी रात्रींची शेजारती ही 1 वाजता होण्याची शक्यता आहे. आणि सकाळची नित्यपूजा आणि एकादशींची सुरूवात ही 3 वाजता होईल. असे मंदिर समितीकडून सांगण्यात आले आहे.
माघी एकादशीसाठी सोमवारी रात्री उशीरापर्यत एसटी बस , रेल्वे तसेच खाजगी वाहनामधून मोठया प्रमाणावर भाविकांची गर्दी पंढरीत येउन रात्री उशीरापर्यत दाखल होत होती. त्यामुळे शहरातील प्रमुख असणारे संत गजानन महाराज संस्थान , वेदांता आणि व्हीडीओकॉन भक्तनिवास , संत तनपुरे मठ तसेच शहरात विविध असणारे मठ तसेच धर्मशाळा पूर्णपणे होउसफ्ढgल्ल झाल्या होत्या. भाविकांनी अक्षरशः जागा मिळेल तेथे तंबू ठोकून पंढरीत आपले वास्तव्य सुरू केले आहे.
सध्या संपूर्ण पंढरी नगरी विठलमय होउन गजबजून गेली होती. सोमवारी सकाळपासूनच चंद्रभागा स्नान नगरप्रदक्षिणा करण्यासाठी भाविकांची मोठी गर्दी झालेली दिसून येत होती.
कार्तिकी यात्रेनंतर येणा-या या माघी यात्रेमधेही प्रमुख आकर्षणाचा विषय हा जनावरांचा बाजार असतो. कार्तिकीनंतर या यात्रेलाही हा बाजार वाखरी येथेच नेण्यात आला आहे. त्यामुळे येथे देखिल प्रशासनाच्या वतीने शौचालये , पाणी दिवाबत्ती आदिची सोय करण्यात आली आहे. या बाजारामधे साधारणपणे 1 हजारांहून अधिक भाविक दाखल झाले आहेत.
माघीसाठी गेल्या पंधरा दिवसापासून प्रशासनाची देखिल जय्यत तयारी सुरू आहे. मंदिर समितींच्या वतीने दर्शन रांगेमधे भाविकांना चहा आणि शुध्द पाण्याची सोय करण्यात आली आहे. याशिवाय आपात्कालीन परिस्थितीसाठी भाविकांचा विमा देखिल मंदिर समितीच्या वतीने उतरविण्यात आला आहे. याशिवाय 65 एकर मधे भाविकांना सोयीसुविधांचे वाटप देखिल करण्यात आले आहे.
याशिवाय यात्रेतील स्वच्छतागृहांचा प्रश्न आहे. यासाठी पालिकेच्या वतीने सुमारे 1 हजारांच्या आसपास प्री फ्Ÿढब्रिकेटेड शौचालये उभा करण्यात आली आहेत. याशिवाय शहरातील सार्वजनिक शौचालयांची आणि सुलभ शौचालयांची संख्या देखिल नगण्य आहे.
याशिवाय शहरातील भाविकांच्या सुरक्षेची काळजी घेण्यासाठी सहा . पोलीस अधिक्षक निखिल पिंगळे यांच्यासह पोलीस अधिकारी आणि कर्मचारी यांचा फ्ढाwजफ्ढाटा शहरामधे विविध ठिकाणी कार्यरत असलेला दिसून येत आहे.
कार्तिकीसाठी एसटी प्रशासनाकडून देखिल जादा एसटी बसेसची व्यवस्था करण्यात आली आहे तर रेल्वे कडून मिरज , लातूर , दौंड येथून देखिल विशेष रेल्वेगाडया सोडण्यात आल्या आहेत. एकंदरीतच भाविकांच्या सोयीसुविधासाठीची जय्यत तयारी होताना दिसत आहे. त्यामुळे माघींचा सोहळा हा मोठया प्रमाणावर संपन्न होताना दिसणार आहे.
युवकांनी नोकरीपेक्षा छोटय़ा-मोठय़ा व्यवसायीक संधी शोधाव्या
तंत्रनिकेतनचा निर्णय आता महसूल मंत्र्यांच्या कोर्टात
कापड व्यापाऱयाचा कात्रीने भोसकून खून
कवलापूर विमानतळाची 166 एकर जागा हडपण्याचा डाव
सिंधुदुर्गात 28रोजी व्यापार बंद
हायवेचे कणकवलीतील काम आठवडाभरात हाती
मिठमुंबरीतील युवकावर तब्बल आठ दिवसांनी अंत्यसंस्कार
प्राध्यापकांचे बेमुदत कामबंद आंदोलन सुरू
कुडाळला उद्यापासून रानफुले छायाचित्र प्रदर्शन
त्रिंबक येथे प्रौढाची गळफासाने आत्महत्या
किल्ले सिंधुदुर्गवर श्रमदानातून स्वच्छता
वेळेत विद्युत समस्या न सोडविणाऱया अधिकाऱयांवर होणार दंडात्मक कारवाई
Categories Select CategoryAutomobilesleadingnewsNew Category NameTop NewsVideoआवृत्तीउद्योगकोल्हापुरक्रिडागोवापुणेबेळगांवभविष्यमनोरंजनमाहिती / तंत्रज्ञानमुंबईरत्नागिरीराष्ट्रीय-आंतरराष्ट्रीयविविधाविशेष वृत्तसंपादकिय / अग्रलेखसांगलीसातारासिंधुदुर्गस्थानिक


Defence Archives - तरुण भारत | तरुण भारत

सैन्याला लवकरच मिळणार 400 तोफा
चीन तसेच पाकिस्तान सीमेवर होणार तैनात : होवित्झर तोफांची खरेदी वृत्तसंस्था/ नवी दिल्ली भारतीय सैन्याला सद्यकाळात अत्याधुनिक तोफांची गरज आहे. भारत-पाकिस्तान आणि चीनच्या सीमेवर तैनात केल्या जाणाऱया तोफांचा देखील यात समावेश आहे. अत्याधिक उंचीपासून वाळवंट असो किंवा हिमाच्छादित प्रदेशात तैनात करता येणाऱया 400 तोफा सैन्याला लवकरच मिळणार आहेत. भारतीय सैन्याच्या ताफ्यात सामील होणाऱया या सर्व तोफा मेक इन इंडियांतर्गत ...Full Article
सर्जिकल स्ट्राईक पुन्हा घडू शकतो
नवी दिल्ली / वृत्तसंस्था भविष्यात पाकिस्तानला कठोर संदेश देण्याची वेळ आली तर सर्जिकल स्ट्राईक पुन्हा केला जाऊ शकतो, असा इशारा निवृत्त लेफ्टनंट जनरल डी. एस. हुडा यांनी दिला आहे. ...Full Article
अमरनाथ यात्रेवर दहशतवादाचे सावट
काश्मीर खोऱयात 200 दहशतवादी सक्रीय वृत्तसंस्था/.श्रीनगर अमरनाथ यात्रेला लक्ष्य करण्याचा कट दहशतवादी संघटनांनी रचला आहे. या धोक्याच्या पार्श्वभूमीवर जम्मू-काश्मीर सरकारने अमरनाथ यात्रेसाठी 22 हजार अतिरिक्त जवानांची मागणी केली आहे. ...Full Article
पाकिस्तान, चीन सीमेवर भारताचा ‘युद्धाभ्यास’
एक हजाराहून अधिक लढाऊ विमाने भाग घेणार, सैन्याची सज्जता जोखणार वृत्तसंस्था / नवी दिल्ली अचानक युद्धाचा प्रसंग उद्बवला तर भारतीय वायुसेनेची सज्जता किती आणि कशी आहे, हे तपासण्यासाठी भारत ...Full Article
पाक सीमेवर 14 हजार खंदकांची निर्मिती होणार
वृत्तसंस्था/ नवी दिल्ली भारत सरकारने जम्मू-काश्मीरमध्ये सीमा क्षेत्रामध्ये राहणाऱया लोकांची ससेहोलपट कमी करण्यासाठी 14,460 खंदकांच्या निर्मितीला मंजुरी दिली आहे. जम्मू-काश्मीरसाठी दोन नव्या सीमा बटालियन्स स्थापन करण्यास देखील सरकारने मंजुरी ...Full Article
भारताच्या तिप्पट चीनचा संरक्षण खर्च
8 टक्के वृद्धीनंतर 11 लाख 36 हजार कोटीच्या पार वृत्तसंस्था/ बीजिंग चीन स्वतःच्या संरक्षण अर्थसंकल्पात यंदा 8.1 टक्क्यांची वृद्धी करणार आहे. या वृद्धीमुळे तेथील संरक्षण अर्थसंकल्प 175 अब्ज डॉलर्सवर ...Full Article
एक वर्षात एकही जातीय दंगल नाही
उत्तर प्रदेश पोलीस महासंचालकांचा दावा वृत्तसंस्था / लखनौ गेल्या मार्चमध्ये उत्तर प्रदेशात सत्ताबदल झाल्यापासून राज्यात एक वर्षभरात एकही मोठी जातीय दंगल झालेली नाही, असा दावा राज्याचे पोलीस महासंचालक ओ. पी. ...Full Article
घुसखोरी रोखण्यासाठी सैनिकांची 19 तास पायपीट
अरुणाचल प्रदेशमधील प्रकार : चीनचा घुसखोरीचा प्रयत्न हाणून पाडला, पायाभूत सुविधांचा अभाव वृत्तसंस्था/ गुवाहाटी अरुणाचल प्रदेशच्या तूतिंग भागात चिनी सैन्याच्या रस्तेनिर्मितीच्या तुकडीच्या घुसखोरीचे वृत्त मिळताच भारतीय सैनिक रवाना झाले ...Full Article
सैन्यप्रमुख बिपिन रावत यांचे प्रतिपादन : भविष्यातील युद्ध अवघड स्थितीत होणार : सज्जता गरजेची वृत्तसंस्था/ नवी दिल्ली सैन्यप्रमुख बिपिन रावत यांनी देशात निर्माण करण्यात आलेल्या संरक्षण तंत्रज्ञानाचा वापर वाढवावा ...Full Article
आधारशी लिंक होणार मालमत्ता
मोदी सरकार मोठय़ा निर्णयाच्या तयारीत वृत्तसंस्था/ नवी दिल्ली काळय़ा पैशांच्या विरोधात मोदी सरकार आणखी एक मोठे पाऊल उचलण्याच्या तयारीत आहे. यावेळी मालमत्ता सरकारच्या निशाण्यावर असल्याचे समजते. पहिल्यांदाच एका केंद्रीय ...Full Article
सिंधुदुर्गात 28रोजी व्यापार बंद
हायवेचे कणकवलीतील काम आठवडाभरात हाती
मिठमुंबरीतील युवकावर तब्बल आठ दिवसांनी अंत्यसंस्कार
प्राध्यापकांचे बेमुदत कामबंद आंदोलन सुरू
कुडाळला उद्यापासून रानफुले छायाचित्र प्रदर्शन
त्रिंबक येथे प्रौढाची गळफासाने आत्महत्या
किल्ले सिंधुदुर्गवर श्रमदानातून स्वच्छता
वेळेत विद्युत समस्या न सोडविणाऱया अधिकाऱयांवर होणार दंडात्मक कारवाई
Categories Select CategoryAutomobilesleadingnewsNew Category NameTop NewsVideoआवृत्तीउद्योगकोल्हापुरक्रिडागोवापुणेबेळगांवभविष्यमनोरंजनमाहिती / तंत्रज्ञानमुंबईरत्नागिरीराष्ट्रीय-आंतरराष्ट्रीयविविधाविशेष वृत्तसंपादकिय / अग्रलेखसांगलीसातारासिंधुदुर्गस्थानिक


प्रेम म्हणजे काय. | Marathi Kavita | मराठी कविता | कवितांचे माहेरघर

Marathi Kavita | मराठी कविता | कवितांचे माहेरघर
सर्वांच्या मनातील भावना शब्दांत मांडण्यासाठी हा छोटासा प्रयत्न...
Home » प्रेम म्हणजे काय.. » प्रेम म्हणजे काय.
कळत नव्हते प्रेम म्हणजे काय,..........
तरी तुझ्या प्रेमात पडले मी,..........
तुझ्या सोबत जगण्याचे सुंदर स्वप्न पाहीले मी,......
या स्वप्नाला माझ्या डोळ्यात सदैव साठवून ठेवले मी,.....
स्वप्न हे स्वप्नच असते,...
उशिरा हे जाणले मी,.....
तुझ्या प्रेमात पूर्णपणे स्व:ताला विसरून गेले मी,.....
पण नशिबाला मान्य नव्हते तुझ्या सोबत जगावे मी..
Related Tips : प्रेम म्हणजे काय..
"प्रे" म्हणजे प्रेरणा तुझी "म" म्हणजे मन माझ. ❤ ❣ ❤ प्रेम म्हणजे मधुर सुवासाने दरवळणारे पुष्प आहे. ❤ ❣ ❤ ❤ ❣ ...
थोडं सांगावं थोडं लपवावं, असं प्रेम करावं थोडं रुसावं थोडं हसावं, असं प्रेम करावं गुपचुप फोन वर बोलावं, कोणाची नज़र पडताच पटकन “अगं” चा...
प्रेम म्हणजे अर्धी-अर्धी खाल्लेली पाणीपुरी, प्रेम म्हणजे स्वप्नासारखी दुनिया, खरीखुरी. प्रेम म्हणजे हॉटेल, डिस्क, आणिप्रेजेंट्स भा...
तुझे हदय् आणी माझे हदय् एकरूप व्हावे जखम मला व्हावी आणी कळ तुला यावी ........................... प्रश्न मला येतील पन उत्तर तु व्हावे कळ...


आमदार निवासात सनी धरणार लावणीवर ठेका | देशदूत | Deshdoot

देशदूत तेजस पुरस्कार (मुलाखती)
देशदूत तेजस पुरस्कार (मुलाखती)
आमदार निवासात सनी धरणार लावणीवर ठेका
मुंबई : सध्या सगळीकडे गणपतीचे वेध लागले असून गणेशोत्सवाची तयारी सुरु झाली आहे. ठिकठिकाणी सेलिब्रेटीना निमंत्रण देण्याचं नियोजनही सुरु झालं आहे. पण आता आमदार निवासाला सनी लिओनीचे वेध लागले आहेत. कारणही तसंच आहे आमदार निवासात सनी सर्वाना वेड लावणाऱ्या शांताबाई या गाण्यावर नृत्य करणार आहे.
होय, आमदार निवास नावाच्या चित्रपटात निवास सनी झळकणार आहे. संजीव राठो़ड दिग्दर्शित या चित्रपटाचं चित्रीकरण अंधेरीमध्ये सुरु असल्याचं कळत आहे. दरम्यान, मराठी चित्रपटामध्ये सनी पुन्हा झळकणार असल्यामुळे सध्या चाहत्यांमध्येही उत्साहाचं वातावरण पाहायला मिळत आहे.
याआधी सनीना ‘बॉईज’ या चित्रपटामध्ये ‘कुठं कुठं जायाचं हनिमूनला’ या गाण्यावर नृत्य सादर केलं होतं. त्यामुळे आता आमदार निवासमध्ये कधी थिरकणार हे पाहणं महत्त्वाचं ठरणार आहे.
Previous article२०१९ चे आयपीएल सामने भारताबाहेर होण्याची शक्यता
Next articleखूशखबर : स्पर्धा परिक्षांसाठी मोफत अभ्यासिकेची सुविधा
संबंधित मजकूरMORE FROM AUTHOR
ग्रामीण मुलींना मिळणार 12वी पर्यंत एसटीचा मोफत सवलत पास – परिवहन मंत्री दिवाकर रावते
बाप्पा चालले आपल्या गावाला, चैन पडेना मनाला; राज्यभर गणेश विसर्जनाची धूम
नाशिक-मुंबई पर्यावरण संवर्धन सायकल रॅलीचे आयोजन, नोंदणी सुरु
Video : प्रेम मिळवण्यासाठी डिग्रीचे ‘इयर डाऊन’
लवकरच सलमान खानच्या घरी लग्नसराई
जय श्री गणेश’ पानवाल्यांचे ‘लड्डू मिठा पान’ दोन महिन्यांपर्यंत टिकतात
दादरा आणि नगर हवेलीच्या जिल्हाधिकार्‍याने ओळख लपवून केरळ पुरग्रस्तांना केली मदत
mahe on उज्ज्वला योजनेच्या लाभासाठी पुढे यावे
pandurng atmaram pardhi on राज्य शासनाच्या कृषि विभागामार्फत एससी, एसटी शेतकऱ्यांना कृषी योजना
पूर्ववैमनस्यातून मनमाडमध्ये एकाचा खून
श्री छत्रपती शिवाजी महाराज मंडईचे प्रश्‍न सोडविण्यासाठी निवेदन
२७१ रेशन दुकानांतून ‘ऑफलाईन’ धान्यवाटप
वळण रस्त्याचा मोबदला मिळणार कधी
रोज हजारो वाचक ई मेलने वाचतात देशदूत
आपणही नाव आणि ई-मेल खाली नोंदवा
पूर्ववैमनस्यातून मनमाडमध्ये एकाचा खून


मुसळधार पावसामुळे 'फुलपाखरू' च्या शूटिंगचा खाडा - MarathiCineyug.com | Marathi Movie News | TV Serials | Theatre

मुसळधार पावसामुळे 'फुलपाखरू' च्या शूटिंगचा खाडा
Previous Article बिग बॉस च्या घरामधील ८६ वा दिवस - घराचे बिग बॉस हॉटेल मध्ये रुपांतर
झी युवा वाहिनीवरील लोकप्रिय मालिका फुलपाखरूच्या सेट वर मुसळधार पावसामुळे काल शूटींगला खाडा झाला आणि संपूर्ण टीमला एक अनपेक्षित सुट्टी मिळाली. रविवार पासून सुरु असलेल्या मुसळधार पावसामुळे मुंबईतील जनजीवन विस्कळीत झालंय आणि या पावसाचा परिणाम मालिकेच्या चित्रीकरणावर देखील झाला. जोरदार पावसात प्रवास करणे सुरक्षित नसल्यामुळे फुलपाखरूच्या टीमला सुट्टी देण्यात आली.
मालिकांचं चित्रीकरण हे आठवड्यातील ७ ही दिवस १२ -१२ तास चालतं त्यात अशी अनपेक्षित सुट्टी मिळाल्यामुळे फुलपाखरूची टीम सुखावली आणि हा सुट्टीचा दिवस घरी आराम करत घालवावा कि बाहेर पावसाचा आनंद लुटावा या विचारात आहे. नक्कीच दिग्दर्शकासाठी पावसामुळे पुढे ढकललं गेलेलं शूट पूर्ण करणे ही तारेवरची कसरतच असते.
पावसामुळे मिळालेल्या सुट्टी बद्दल अभिनेत्री हृता दुर्गुळे म्हणाली, "मुसळधार पावसामुळे टीम मधील काही लोकं शूटिंगसाठी पोहोचू शकले नाहीत आणि त्यामुळे आम्हाला शूटिंगला सुट्टी देण्यात आली. लहानपणी आपण शाळेत असताना आपल्याला जोरात पाऊस पडला की सुट्टी मिळायची, मालिकेचं शूटिंग करताना तसा ऑप्शन नसतो पण आज अनपेक्षितपणे सुट्टी मिळाली त्यामुळे मी माझ्या घरच्यासोबत आज वेळ घालवणार आहे आणि पावसाचा आनंद घेणार आहे." तसेच अभिनेता यशोमन आपटे म्हणाला, "आजचा मुसळधार पाऊस बघून मला आमच्या मालिकेतील पावसाळ्यात नुकतंच शूट केलेलं गाणं आठवलं. लागोपाठ शूटिंग करत असल्यामुळे अशी अनपेक्षित सुट्टी मिळणे म्हणजे दुग्धशर्करा योगच. आज आराम करायचं मी ठरवलंय."
मालिकेचे दिग्दर्शक मंदार देवस्थळी म्हणाले, "पावसाळ्यात शूटिंगमध्ये काहीना काही अडथळे येतच असतात, त्यामुळे त्या दृष्टीनं आम्ही पूर्वतयारी केलेली असते. सुट्टीचा दिवस भरून काढण्यासाठी आम्ही वेळ न दवडता वेगाने काम पूर्ण करण्याचा प्रयत्न करू."
Previous Article बिग बॉस च्या घरामधील ८६ वा दिवस - घराचे बिग बॉस हॉटेल मध्ये रुपांतर
मुसळधार पावसामुळे 'फुलपाखरू' च्या शूटिंगचा खाडा
प्रेमात पडलेल्या प्रत्येक 'साथी'साठी चे भावनिक गाणे - 'ओ साथी रे'
एक असामान्य प्रेमकथा 'तू अशी जवळी रहा' झी युवावर
'अर्चना निपाणकर' ने सीएमसीएच्या ७०० विद्यार्थ्यांसह वायकॉम18 च्या चकाचक मुंबईसाठी लावला हातभार
दिग्दर्शक विश्वास जोशी यांचा ‘घ्ये डब्बल’
'हलाल' ने फिल्मफेअर पुरस्कारांत पटकावली आठ नामांकने
‘छोटी मालकीण’च्या सेटवर झाली पिठलं पार्टी
प्रेमात पडलेल्या प्रत्येक 'साथी'साठी चे भावनिक गाणे - 'ओ साथी रे'
एक असामान्य प्रेमकथा 'तू अशी जवळी रहा' झी युवावर
'अर्चना निपाणकर' ने सीएमसीएच्या ७०० विद्यार्थ्यांसह वायकॉम18 च्या चकाचक मुंबईसाठी लावला हातभार
दिग्दर्शक विश्वास जोशी यांचा ‘घ्ये डब्बल’
'हलाल' ने फिल्मफेअर पुरस्कारांत पटकावली आठ नामांकने
‘छोटी मालकीण’च्या सेटवर झाली पिठलं पार्टी


भेटणेही बंद केले. | Marathi Kavita | मराठी कविता | कवितांचे माहेरघर

Marathi Kavita | मराठी कविता | कवितांचे माहेरघर
सर्वांच्या मनातील भावना शब्दांत मांडण्यासाठी हा छोटासा प्रयत्न...
Home » भेटणेही बंद केले. » भेटणेही बंद केले.
बोलणेही बंद केले..... .भेटणेही बंद केले.
नाव माझे मी तिच्याशी जोडणे ही बंद केले .
पेटली ही आग ऐसी त्या नकाराची तुझ्या की
मी दिवे ही बंद केले ,चांदणेही बंद केले ....
देव मी समजून गेलो,भेटला मज दगड तेथे
हात मी जोडून आता ,मागणेही बंद केले ...
एवढ्या उमदा प्रकारे तोडले नाते तिने की
मी अता नाते कुणाशी, जोडणे ही बंद केले...
Related Tips : भेटणेही बंद केले.
"प्रे" म्हणजे प्रेरणा तुझी "म" म्हणजे मन माझ. ❤ ❣ ❤ प्रेम म्हणजे मधुर सुवासाने दरवळणारे पुष्प आहे. ❤ ❣ ❤ ❤ ❣ ...
थोडं सांगावं थोडं लपवावं, असं प्रेम करावं थोडं रुसावं थोडं हसावं, असं प्रेम करावं गुपचुप फोन वर बोलावं, कोणाची नज़र पडताच पटकन “अगं” चा...
प्रेम म्हणजे अर्धी-अर्धी खाल्लेली पाणीपुरी, प्रेम म्हणजे स्वप्नासारखी दुनिया, खरीखुरी. प्रेम म्हणजे हॉटेल, डिस्क, आणिप्रेजेंट्स भा...
तुझे हदय् आणी माझे हदय् एकरूप व्हावे जखम मला व्हावी आणी कळ तुला यावी ........................... प्रश्न मला येतील पन उत्तर तु व्हावे कळ...


न्यायाची मुस्कटदाबी | Economic and Political Weekly

न्यायालयीन कामकाजापासून प्रसारमाध्यमांना दूर ठेवल्यानं न्यायव्यवस्थेवरील विश्वासाचा ऱ्हास होईल.
खुला न्याय हा भारतातील न्यायव्यवस्थेचा आधारस्तंभ आहे. न्यायालयांमधील सुनावण्यांवेळी उपस्थित राहाण्याची मुभा सर्व जनतेला आहे आणि प्रसारमाध्यमांना या सुनावण्यांचं वार्तांकन करण्याची मुभा आहे. ही मुभा अर्थातच ‘तत्त्वतः’ असते. व्यावहारिक पातळीवर मात्र न्यायालयीन सभागृहांमधील अपुरी जागा आणि सुनावणीमधील संभाव्य अडथळा रोखण्याची गरज यांमुळं सुनावण्यांच्या वेळी प्रवेशावर निर्बंध राहू शकतो. त्यामुळं न्यायालयातील कामकाजाचा निःपक्षपाती आणि अचूक सारांश आपल्यापर्यंत पोचावा यासाठी सर्वसामान्य जनता पत्रकारांवर विसंबून असते. एखाद्या प्रकरणामध्ये जितके अधिकाधिक हितसंबंध गुंतलेले असतील तितका त्यामध्ये जनतेला अधिक रस असतो, परिणामी या प्रकरणाचं कामकाज निर्दोष व्हावं यासाठी न्यायालयावरही अधिक दबाव असतो. निकाल काहीही लागला तरी न्यायव्यवस्थेवरचा जनतेचा विश्वास प्रक्रियेवर अवलंबून असतो. ही प्रक्रिया निःपक्षपाती आणि कायद्याला धरून झाल्याचा विश्वास जनतेला वाटणं आवश्यक असतं. न्यायिक प्रक्रिया प्रत्यक्ष पाहून त्यामध्ये सचोटी राखली आहे की नाही, हे पाहाण्याची मुभा जनतेला असते. सरकारच्या इतर कोणत्याही अंगापेक्षा भिन्न असं हे न्यायव्यवस्थेचं वैशिष्ट्य आहे.
त्यामुळं न्यायालयांनी स्वतःच हे तत्त्व सातत्यानं बाजूला सारणं निराशाजनक ठरतं. शिवाय अशा कृतींचा परिणाम काय होईल याचाही फारसा विचार न्यायालयीन व्यवस्थेकडून केला गेलेला दिसत नाही. सोहराबुद्दीन शेख व इतरांच्या हत्येप्रकरणी अनेक पोलीस अधिकाऱ्यांवर सुरू असलेला फौजदारी खटला आणि द्वेषमूलक वक्तव्य केल्याप्रकरणी उत्तर प्रदेशचे मुख्यमंत्री योगी आदित्यनाथ यांच्यावर कारवाई करण्याबाबत अलाहाबाद उच्च न्यायालयात दाखल झालेली रिट याचिका- या दोन महत्त्वाच्या प्रकरणांमध्ये प्रसारमाध्यमांच्या वार्तांकनाला ‘वक्तव्यबंदी आदेश’ (गॅग ऑर्डर) देण्यात आले आहेत. अलीकडच्या काही दिवसांमधील हे दोन प्रसंग विशेष चिंताजनक ठरतात, कारण ही दोन्ही प्रकरणं सर्वार्थांनी ‘अतिमहत्त्वाची’ आहेत, आणि साहजिकपणे यातील निकालांमध्ये जनतेला मोठ्या प्रमाणात रस आहे.
या दोन्ही बंदी आदेशांमागची पार्श्वभूमी किंचित भिन्न आहे. (सोहराबुद्दीन शेख खटल्यामध्ये) दोन्ही बाजूंचे साक्षीदार, आरोपी व वकील यांच्यात पूर्वग्रह पेरला जाऊ नये अशा वरपांगी कारणावरून दैनंदिन सुनावणीच्या वार्तांकनापासून माध्यमांना प्रतिबंध करणारा आदेश मुंबईतील केंद्रीय अन्वेषण विभागाच्या (सीबीआय: सेंट्रल ब्यूरो ऑफ इन्व्हेस्टिगेशन) पीठासीन न्यायाधिशांनी दिला. सुनावणीच्या वेळी उपस्थित राहाण्याची मुभा माध्यम प्रतिनिधींना आहे आणि सुनावणी पूर्ण झाल्यानंतर बहुधा त्याबद्दल त्यांना वार्तांकनही करता येईल, परंतु दैनंदिन कामकाजाचा तपशील प्रकाशित करण्यापासून त्यांना प्रतिबंध करण्यात आला आहे. बचावपक्षाच्या वकिलानं दाखल केलेल्या लेखी अर्जाव्यतिरिक्त आणखी कशाच्या आधारावर न्यायालयानं हा निष्कर्ष काढला, हे स्पष्ट झालेलं नाही.
दुसरीकडं, उत्तर प्रदेशच्या अतिरिक्त महाअधिवक्त्यांनी सादर केलेल्या गैरवार्तांकनाच्या काही नमुन्यांवर विसंबून अलाहाबाद उच्च न्यायालयानं संबंधित प्रकरणी निकाल लागेपर्यंत कामकाजाचा तपशील प्रकाशित करू नये असा आदेश दिला आहे. वर्तमानपत्रांमधील कोणतं वार्तांकन आपल्याला गैर प्रकारचं वाटलं, याचं कोणतंही स्पष्टीकरण उच्च न्यायालयानं दिलेलं नाही. शिवाय, गैरवार्तांकन झालं आहे किंवा न्यायालयातील विधानं संदर्भाविना प्रसिद्ध केली गेली आहेत, या गृहितकाचा प्रतिवाद करण्याची संधी कोणत्याही विशिष्ट पत्रकाराला देण्यात आलेली नाही. निकाल येईपर्यंत न्यायालयीन कामकाजाचं कोणतंही वार्तांकन करता येणार नाही, असा प्रतिबंधात्मक आदेश तेवढा या न्यायालयानं काढला आहे.
या दोन्ही घटनांमध्ये संबंधित न्यायालयांनी ‘सहारा इंडिया रिअल इस्टेट कॉर्पोरेशन लिमिटेड विरुद्ध सेक्युरीटीज् एक्सेन्ज बोर्ड ऑफ इंडिया’ (२०१२) १० एससीसी ६०३ या खटल्यातील सर्वोच्च न्यायालयाच्या निकालाचा अवमान केला आहे. या खटल्यामध्ये घटनात्मक खंडपिठानं स्पष्ट केलं होतं की, सुनावणीसंदर्भात प्रसारमाध्यमांकडून होणारं प्रकाशन लांबणीवर टाकण्यासंबंधीचे आदेश देताना न्यायालयांनी संबंधित खटल्याची व्याप्ती आणि आवश्यकता ध्यानात घ्यायला हवी. सुनावणीचं पावित्र्य जपण्यासाठी दुसरा कोणताही उपाय उरलेला नव्हता आणि सुनावणीतील हस्तक्षेप टाळण्यासाठी वार्तांकन प्रलंबित करणं हाच एकमेव आवश्यक मार्ग होता, याबाबत न्यायालयांनी स्वतःचं पूर्ण शंकानिरसन करून घ्यायला हवं. परंतु सदर दोन घटनांमध्ये माध्यमांच्या वार्तांकनांवर बंदी आदेश लादताना संबंधित न्यायालयांनी या दोन अटींचं पालन केलेलं नाही.
अर्थात, माध्यमांवरील अशा बंदी आदेशांसंबंधी केवळ या दोन न्यायालयांवरच टीका करणं योग्य होणार नाही. खुद्द सर्वोच्च न्यायालयानंही पूर्वी अशा प्रकारची खेदजनक कृती केलेली आहे. उज्जैन महाकालेश्वर मंदिरातील पारंपरिक विधींबाबतच्या खटल्यामध्ये सुनावणीचं वार्तांकन करू नये असा तोंडी आदेश सर्वोच्च न्यायालयानं उपस्थित पत्रकारांना दिला होता. खटल्याचा संदर्भ लक्षात न घेता ‘गैरवार्तांकन’ होईल हेच वरपांगी कारण या आदेशामागं होतं, परंतु प्रत्यक्षात अंतिम निकालाच्या बाबतीतच असं गैरवार्तांकन झालेलं दिसलं. सर्वोच्च न्यायालयानं अशाच प्रकारचा आदेश न्यायमूर्ती सी.एस. कर्नान यांच्याबाबतच्या खटल्यातही दिला होता. कलकत्ता उच्च न्यायालयाच्या अवमानाशी संबंधित या खटल्याबाबतच्या कर्नान यांच्या कोणत्याही विधानाचं वार्तांकन करू नये, असा आदेश न्यायालयानं माध्यमसमूहांना दिला होता. अभिव्यक्ती स्वातंत्र्याचा अवमान करणारे आदेश अविचारी व निष्काळजी पद्धतीनं देण्याचं काम सर्वोच्च न्यायालयानंही केलेलं आहे, याचे हे केवळ सूचक दाखले आहेत.
माध्यमस्वातंत्र्य आणि न्याय प्रशासन यांच्यात स्वीकारार्ह समतोल साधण्याचं काम नेहमी सहजसोपं नसतं, हे सहारा खटल्यात सर्वोच्च न्यायालयानं मान्य केलं होतं. या पार्श्वभूमीवर आलेले ताजे बंदी आदेश माध्यमस्वातंत्र्यासोबतच न्याय प्रशासनासाठीही विध्वंसक ठरणारे आहेत. पत्रकारांच्या वार्तांकनावर निराधार प्रतिबंध लादण्यापुरतेच हे आदेश मर्यादित नाहीत; तर आपल्या निर्णयासाठी काळजीपूर्वक कारणं देणं किंवा व्याप्तीची खातरजमा करून घेणं, ही जबाबदारीही या प्रक्रियेत टाळण्यात आली आहे. त्यामुळं, विशेषतः अतिमहत्त्वाच्या खटल्यांमध्ये असे आदेश देणाऱ्या न्यायालयांच्या हेतूंविषयी प्रश्न विचारणं जनतेसाठी आवश्यक बनतं. न्याय नक्की कशा रीतीनं देण्यात आला, हे पाहाण्याची मुभा जनतेला असेल तर न्यायव्यवस्थेवरील विश्वास दृढ राहातो. परंतु अशा महत्त्वाच्या प्रकरणांमध्ये कामकाजाचं वार्तांकन करण्यावर बंदी आणून न्यायालय अभिव्यक्ती स्वातंत्र्याची मुस्कटदाबी करतं आहे, शिवाय खुद्द न्यायव्यवस्थेवरचा जनतेचा विश्वास कमी होण्यासाठीही हे आदेश कारणीभूत ठरत आहेत.


मुरलेल्या नात्यांचा आगळावेगळा मुरांबा - तरुण भारत | तरुण भारत

You are here: Home » मनोरंजन » मुरलेल्या नात्यांचा आगळावेगळा मुरांबा
मुरलेल्या नात्यांचा आगळावेगळा मुरांबा
अमेय वाघने यंदाच्या व्हॅलेंटाईन डेला फेसबुकवरून जाहीर करून टाकलं, माझी व्हॅलेंटाईन मिथिला पालकर.. पण नंतर काही दिवसातच स्पष्ट झालं की हे दोघे प्रत्यक्षात व्हॅलेंटाईन नाहीत तर वरूण नार्वेकर दिग्दर्शित आगामी ‘मुरांबा’ या चित्रपटातले आलोक आणि इंदू आहेत.
त्या क्षणापासून सोशल मीडियावर आणि एकूणच मराठी सिनेवर्तुळ तसेच चाहत्यांमध्ये आलोक आणि इंदू यांचा धुडगूस चालू आहे. या दोघांचा हा धुडगूस चालू असतानाच आलोकच्या आई बाबांनी, सचिन खेडेकर आणि चिन्मयी सुमीत यांनी फेसबुकवर लाईव्ह जाणारा व्हिडिओ टाकून धमाल उडवून दिली. या व्हिडिओमुळे आलोक, इंदू आणि आलोकचे आई बाबा यांचं जग अत्यंत खुमासदार पद्धतीने लोकांसमोर आलं आणि त्याचं जोरदार स्वागत झालं. या पाठोपाठ आलं जसराज, सौरभ आणि ऋषीकेश यांनी संगीतबद्ध केलेले मिथिला पालकर आणि जसराज जोशी यांनी गायलेलं ‘मुरांबा’ हे गाणं आणि त्यानंतर अमेयच्याच आवाजातलं ‘चुकतंय’ हे गाणं.. यातून अमेयच्या आयुष्यात काहीतरी चुकतंय याची झलक पहायला मिळाली आणि मागोमाग आलेला मुरांबाचा ट्रेलर. त्यात तर आलोक आणि इंदूच्या ब्रेकअपचा बॉम्ब पडलाय. ब्रेकअप झालेले आलोक, इंदू आणि या दोघांच्या ब्रेकअपमध्ये घुसलेले आलोकचे आई बाबा असं त्रांगडं असलेला हा मुरांबा नेमका आहे तरी काय, अशी उत्सुकता निर्माण झाली आहे.
दशमी क्रिएशन्स, ह्यूज प्रोडक्शन्स आणि प्रतिसाद प्रोडक्शन्स निर्मित मुरांबा हा सिनेमा आई वडील आणि मुलं यांच्यातल्या नातेसंबंधाच्या बदलत्या स्वरूपाकडे तीक्ष्ण नजरेने आणि एका विशिष्ट विचाराने बघतो. मांडणीतला फ्रेशनेस आणि नाविन्य आल्हाददायक असलं तरी विचारातलं, निरीक्षणातलं गांभीर्य दाद देण्यासारखं आहे. सोळाव्या वर्षी वडील आणि मुलगा एकमेकांचे मित्र होतात म्हणे पण दोन्ही बाजूंकडून मैत्रीच्या मर्यादा आणि नियम पाळले जात नाहीत. अनुभव आणि सातत्याने बदलणारं बाहेरचं जग यातली जुगलबंदी टाळता आली तर बाप-मुलगा, आई-मुलगा, सासू-सून या नात्यांचा मुरांबा, त्यातील गोडी आयुष्यभर टिकू शकेल, हे सांगणारा हा खुमासदार सिनेमा आहे. तर व्हॅलेंटाईनला जाहीर झालेल्या अमेय मिथिला या जोडीचा आलोक-इंदू असा अवतार आणि आता त्यांचा ब्रेकअप असा हा मुरांबा आहे तरी कसा, ते येत्या 2 जूनला समजणार आहे.
कंगनासोबत काम करण्यास शाहरूख उत्सुक
बॉईज सिनेमाच्या सिक्वलची घोषणा
कलाकार आणि तंत्रज्ञांनी उभारली मेंढपाळ वस्ती
तुमच्यासाठी काय पनच्या मंचावर प्रशांत दामलेंना अनोखे गिफ्ट
सिंधुदुर्गात 28रोजी व्यापार बंद
हायवेचे कणकवलीतील काम आठवडाभरात हाती
मिठमुंबरीतील युवकावर तब्बल आठ दिवसांनी अंत्यसंस्कार
प्राध्यापकांचे बेमुदत कामबंद आंदोलन सुरू
कुडाळला उद्यापासून रानफुले छायाचित्र प्रदर्शन
त्रिंबक येथे प्रौढाची गळफासाने आत्महत्या
किल्ले सिंधुदुर्गवर श्रमदानातून स्वच्छता
वेळेत विद्युत समस्या न सोडविणाऱया अधिकाऱयांवर होणार दंडात्मक कारवाई
Categories Select CategoryAutomobilesleadingnewsNew Category NameTop NewsVideoआवृत्तीउद्योगकोल्हापुरक्रिडागोवापुणेबेळगांवभविष्यमनोरंजनमाहिती / तंत्रज्ञानमुंबईरत्नागिरीराष्ट्रीय-आंतरराष्ट्रीयविविधाविशेष वृत्तसंपादकिय / अग्रलेखसांगलीसातारासिंधुदुर्गस्थानिक


P Chidambaram criticize government on Note ban नोटाबंदीबाबत माझे भाकीत खरे ठरल्याचे दुःख: चिदंबरम | eSakal

नोटाबंदीबाबत माझे भाकीत खरे ठरल्याचे दुःख: चिदंबरम
सोमवार, 18 जून 2018
मी जे म्हणालो होतो ते खरे झाल्याचे दुःख मला वाटते आहे. माझे भाकीत खरे ठरले असले, तरी त्याचा मला आनंद झालेला नाही, कारण या नोटाबंदीच्या निर्णयामुळे अर्थव्यवस्थेचे मोठे नुकसान झाले आहे, असे चिदंबरम म्हणाले. चिदंबरम यांनी लिहिलेल्या "स्पीकिंग ट्रूथ टू पॉवर' या पुस्तकाच्या तमीळ आवृत्तीचे प्रकाशन आज झाले. या कार्यक्रमात ते बोलत होते.
चेन्नई : नोटाबंदीमुळे देशाच्या अर्थव्यवस्थेला मोठा फटका बसणार असून, परिणामी विकासाचा दर दीड टक्‍क्‍याने खाली येऊ शकतो, असे मी केलेले भाकीत खरे ठरले असल्याचे मत कॉंग्रेसचे ज्येष्ठ नेते आणि माजी केंद्रीय अर्थमंत्री पी. चिदंबरम यांनी आज व्यक्त केले. नोटाबंदी करण्याचा निर्णय हा भारताच्या अर्थव्यवस्थेला 21व्या शतकात बसलेला सर्वांत मोठा तडाखा होता, अशी टीकाही चिदंबरम यांनी केली.
नोटाबंदीसारखे भीषण संकट कुठल्याही देशाच्या अर्थव्यवस्थेवर ओढवले जाऊ नये. नोटाबंदीचा मोठा तडाखा देशाच्या अर्थव्यवस्थेला बसला आहे. नोटाबंदी लागू केल्यानंतर त्याच्या दुसऱ्याच दिवशी लोकसभेत बोलताना मी म्हटले होते, की नोटाबंदीमुळे विकासदर दीड टक्‍क्‍याने खाली येऊ शकतो. मी केलेले हे भाकीत खरे ठरल्याचे सध्या दिसून येते आहे, असे चिदंबरम म्हणाले. 2015-16मध्ये विकासदर 8.2 टक्‍क्‍यांवर होता, तो नोटाबंदीच्या निर्णयामुळे 2017-18मध्ये 6.7 टक्‍क्‍यांवर आला आहे, असे चिदंबरम यांनी सांगितले.
मी जे म्हणालो होतो ते खरे झाल्याचे दुःख मला वाटते आहे. माझे भाकीत खरे ठरले असले, तरी त्याचा मला आनंद झालेला नाही, कारण या नोटाबंदीच्या निर्णयामुळे अर्थव्यवस्थेचे मोठे नुकसान झाले आहे, असे चिदंबरम म्हणाले. चिदंबरम यांनी लिहिलेल्या "स्पीकिंग ट्रूथ टू पॉवर' या पुस्तकाच्या तमीळ आवृत्तीचे प्रकाशन आज झाले. या कार्यक्रमात ते बोलत होते.
राजकीय अनियमितता व जातीभेद नष्ट करण्यासाठी आणि आर्थिक चुका दुरुस्त करण्यासाठी त्याविरोधात प्रत्येकाने आवाज उठविला पाहिजे आणि लिहिले पाहिजे.
- पी. चिदंबरम, माजी केंद्रीय अर्थमंत्री
काम तातडीने करण्याची बापट यांची सूचना
पुणे - चांदणी चौक येथील रस्तारुंदीकरण आणि उड्डाण पुलासाठीचे भूसंपादन लवकर पूर्ण करावे आणि तातडीने कामाला सुरवात करावी, अशी सूचना पालकमंत्री गिरीश...
मुंबई - ऐतिहासिक महत्त्व असलेल्या मुंबई मराठी ग्रंथसंग्रहालयाच्या आज मुंबईत ३१ शाखा कार्यरत आहेत; मात्र दादर स्वायत्त विभागाच्या इमारतीची पार...
वरोरा (जि. चंद्रपूर) : रूळ दुरुस्तीचे काम सुरू असतानाच वेल्डिंग करणारा ट्रक नादुरुस्त झाला. यामुळे सोमवारी (ता. 24) सायंकाळी तब्बल सहा तास या...
नर्सिंग कॉलेजला मान्यता देऊ नये
नर्सिंग कॉलेजला मान्यता देऊ नये नागपूर, ता. 25 : राज्यात खासगी नर्सिंग कॉलेजचे पीक आले होते. वैद्यकीय महाविद्यालयाशी संलग्न नसलेले अनेक नर्सिंग...
गोंडपिपरीच्या भूमिपुत्राला अमेरिकेकडून दहा कोटींचे अनुदान
गोंडपिपरी (जि. चंद्रपूर) : अमेरिकेतील कॅलिफोर्निया विद्यापीठातील सहयोगी प्राध्यापक डॉ. सुदर्शन कुरवडकर यांच्या एका प्रकल्पाला अमेरिकन सरकारने तब्बल...
रिफंड आणि इतर आर्थिक व्यवहार
रिफंड आणि इतर आर्थिक व्यवहार
तनिष्का स्त्री प्रतिष्ठा अभियान
तनिष्का स्त्री प्रतिष्ठा अभियान
सकाळ इंटरनॅशनल लर्निंग सेंटर
सकाळ इंटरनॅशनल लर्निंग सेंटर
eSakal च्या बातम्यांसाठी सबस्क्राईब करा
eSakal च्या महत्वाच्या बातम्यांची आणि ब्रेकिंग न्यूजची नोटिफिकेशन्स तत्काळ मिळविण्यासाठी सबस्क्राईब करा.
* आपण नोटिफिकेशनसंबंधी हवे ते बदल ब्राऊजर सेटिंग्जमध्ये जाऊन कधीही करू शकता.


ग्लोसाठी फेशियलचे 5 प्रकार | Webdunia Marathi

बुधवार, 26 सप्टेंबर 2018
सेक्स लाईफसखीयोगलव्ह स्टेशनमराठी साहित्यमराठी कविता
ग्लोसाठी फेशियलचे 5 प्रकार
सण असो व लग्नसराई, खरेदी व इव्हेंद प्लॅनिंग नंतर एक आणखी गोष्ट आहे जी विसरून चालत नाही. ती म्हणजे पॉर्लर जाण्याची तयारी. त्यात हा प्रश्न पडतो की सुंदर आणि आकर्षक दिसण्यासाठी कोणते फेशियल योग्य ठरेल. अशा वेळी प्रदुषणामुळे टॅन झालेल्या त्वचेला वेगवेगळ्या प्रकाराचे फेशियल्स नवसंजीवनी देतात. त्वचेचं सौंदर्य खुलवणार्‍या फेशियलसंबंधी थोडंसं...
फ्रुट फेशियल- फेशियलचा बेसकि प्रकार म्हणून या फेशियलकडे पाहिलं जातं. साईड इफेक्ट नसल्याने फेशियलचा हा प्रकार तरुणींमध्ये लोकप्रिय आहे.
इलेक्ट्रिक शॉक फेशियल- हे फेशियल थोडी भीती वाटायला लावणारं आहे. मायक्रो करंटची निर्मिती करून हे फ‍ेशियल केलं जातं. मध्यमवयीन स्त्रियांसाठी हे फेशियल अत्यंत उपयुक्त आहे.
पॅराफिन फेशियल- सेलिब्रिटींमध्ये लोकप्रिय असणारं फेशियल म्हणून या फेशियलकडे पाहिलं जातं. हे फेशियल युक्तींसाठी फायदेशीर ठरतं.
गॅल्वहोनिक फेशियल- रूक्ष आणि निर्जीव त्वचेसाठी गॅल्वहोनिक फेशियल वरदान ठरू शकतं. त्वचा पुन्हा ताजी टवटवीत करण्याचं काम या फेशियलद्वारे केलं जातं.
ऑईल फ्री फेशियल- तेलकट आरि डागविरहीत त्वचेसाठी ऑईल फ्री फेशियल वरदान ठरू शकतं.
दिवाळीचा आनंद द्विगुणित करण्यासाठी..
दीपावली स्पेशल : मोहनथाळ
एटीएमची चार कोटीची रोकड घेऊन व्हॅन चालक पसार
सुंदर दिसण्यासाठी सोपे घरगुती उपाय
दसर्‍याचा अर्थ दहावा दिवस असा आहे
यावर अधिक वाचा :
विचित्र स्वप्ने रोखण्याचा उपाय सापडला
शास्त्रज्ञांनी जनुकांची अशी एक जोडी शोधली असून तिच्या मदतीने रात्री झोपेत लोकांना पडणारी ...
भारतात समलैंगिकता आता गुन्हा नाही, सुप्रीम कोर्टाचा ...
समलैंगिकता आता भारतात गुन्हा नाही, असा ऐतिहासिक निकाल सुप्रीम कोर्टाने दिला आहे. सुप्रीम ...
काय आहे #DeleAlliChallenge...शाहिद आणि रणबीर कपूरने ही केले ...
सोशल मीडियावर ‘किकी चॅलेंज’ नंतर आता ‘डेले अली चॅलेंज’ ट्रेड होत आहे. या चॅलेंज मध्ये ...
SC/ST ऍक्ट : भारत बंदचा मध्यप्रदेशमध्ये प्रभाव, शाळा, ...
भोपाळ- SC/ST ऍक्ट संशोधन विरुद्ध सवर्णांद्वारे भारत बंदचा मध्यप्रदेशात प्रभाव दिसून आला. ...
दोन नवीन जबरदस्त आणि स्वस्त स्मार्टफोन भारतात लॉंच
एमआयचे दोन नवीन जबरदस्त आणि स्वस्त स्मार्टफोन भारतात लॉंच केले आहेत. Xiaomi RedMiचे हे ...
टोमॅटो, कांदा, दही, दाण्याचा कूट, हिरव्या मिरच्या व मीठ-साखर सर्व एका भांड्यात एकत्र ...
घरी देखील ऑफिसमधील ताण येतो का
आजकालची जीवन धावपळीचे, गुंतागुंतीचे आणि ताणतणावाचे आहे. घर, संसार, ऑफिस अशी तारेवरची कसरत ...
खास पंजाबी ढाबा : माखनी डाळ (दाल माखनी)
सर्वप्रथम मसूर, राजमा, चणाडाळ धुवून घ्यावी. डाळी, राजमा, आलं-लसूण पेस्ट, टोमॅटो, मीठ, लाल ...
लिंबूपाणी आहे आरोग्यासाठी संजीवनी
झोपेतून उठल्यावर आपल्यापैकी अनेकांना चहा किंवा कॉफी लागतेच. बहुतेकदा आपल्या सकाळची ...
कॉन्टॅक्ट लेन्स लावत असाल तर मेकअप करताना घ्या काळजी
अलीकडे आपल्या सौंदर्यात भार घालण्यासाठी अनेक महिला कॉन्टॅक्ट लेन्सचा वापर करतात. अशावेळी ...
मुख्यपृष्ठ आमच्याबद्दल फीडबॅक जाहिरात द्या घोषणापत्र आमच्याशी संपर्क साधा


Meri Shayari Meri Amanat

९१ वर्षापुर्वी म्हणजेच १९२४ ला याच दिवशी अमृतसर जवळच्या कोटला सुल्तानसिंग नावाच्या खेड्यात एका मुलाचा जन्म झालाजेव्हा तो ७-८ वर्षाचा होता,तेव्हा त्या गावात रोज एक फ़क़ीर यायचाजेव्हा तो ७-८ वर्षाचा होता,तेव्हा त्या गावात रोज एक फ़क़ीर यायचादारोदार भटकत पंजाबी सूफी भजनं म्हणत भिक्षा मागत पुढे जायचादारोदार भटकत पंजाबी सूफी भजनं म्हणत भिक्षा मागत पुढे जायचा या छोट्या मुलाला त्या फकीराची गाणी खुप आवडायची या छोट्या मुलाला त्या फकीराची गाणी खुप आवडायचीमग त्या सुरांच्या ओढ़ीनं,कळत नकळत तो गावच्या वेशी पर्यंत त्या फकीराच्या मागे मागे जायचामग त्या सुरांच्या ओढ़ीनं,कळत नकळत तो गावच्या वेशी पर्यंत त्या फकीराच्या मागे मागे जायचात्या फकीराचं हे ऋण,तो मुलगा आयुष्यभर विसरला नाहीत्या फकीराचं हे ऋण,तो मुलगा आयुष्यभर विसरला नाहीत्या छोट्या मुलाचा तो फ़क़ीर म्हणजे पहिला गुरु होतात्या छोट्या मुलाचा तो फ़क़ीर म्हणजे पहिला गुरु होतात्या फकीराचं पुढे काय झालं,माहित नाहीत्या फकीराचं पुढे काय झालं,माहित नाहीहा मुलगा मात्र पुढे मोहम्मद रफ़ी म्हणून पुढे नावरूपास आला. त्याने सुरांचं जग काबिज केलंहा मुलगा मात्र पुढे मोहम्मद रफ़ी म्हणून पुढे नावरूपास आला. त्याने सुरांचं जग काबिज केलंपण एवढाच त्याच्या आयुष्याचा पैलू नव्हतापण एवढाच त्याच्या आयुष्याचा पैलू नव्हताजेवढा तो गायक म्हणून मोठा झाला,कदाचित एक फ़रिश्ता म्हणून त्याच्याकड़े अधिक पहिल्या गेलंजेवढा तो गायक म्हणून मोठा झाला,कदाचित एक फ़रिश्ता म्हणून त्याच्याकड़े अधिक पहिल्या गेलंव्यक्ती कोणीही असो त्याने सर्वांना सन्मानानेच वागवलंव्यक्ती कोणीही असो त्याने सर्वांना सन्मानानेच वागवलंअफाट यश आणि एवढी विनम्रता,याचं तो एक अफ़लातून मिश्रण होताअफाट यश आणि एवढी विनम्रता,याचं तो एक अफ़लातून मिश्रण होतात्याच्या संपर्कात आलेला प्रत्येक माणुस हा मनापासून त्याचाच होऊन गेलात्याच्या संपर्कात आलेला प्रत्येक माणुस हा मनापासून त्याचाच होऊन गेलाअवघं ५५ वर्षाचंच आयुष्य त्याला मिळालंअवघं ५५ वर्षाचंच आयुष्य त्याला मिळालंपण जेव्हा तो गेला,सर्वांच्याच डोळ्यात एक न संपणारा शोध देऊन गेला
गोष्ट १९६३ ची आहे.त्या दिवशी मुंबईमधे वादकांचा संप होतात्यांच्या काही मागण्या होत्यात्यांच्या काही मागण्या होत्याशंकर जयकिशन नेहमी प्रमाणे आपल्या स्टूडियो मधे पोहचलेशंकर जयकिशन नेहमी प्रमाणे आपल्या स्टूडियो मधे पोहचलेस्टुडिओच्या दरवाज्यात सगळे वादक ठिय्या देऊन होतेस्टुडिओच्या दरवाज्यात सगळे वादक ठिय्या देऊन होतेशंकर जयकिशन त्यांची समजूत काढण्याचा प्रयत्न करत होतेशंकर जयकिशन त्यांची समजूत काढण्याचा प्रयत्न करत होतेपण त्यांचे हे प्रयत्न व्यर्थच ठरत होते पण त्यांचे हे प्रयत्न व्यर्थच ठरत होते  शेवटी जयकिशनने रफ़ी साहेबांना,आज रिकॉर्डिंग होणार नाही असा निरोप देण्यासाठी फोन लावला शेवटी जयकिशनने रफ़ी साहेबांना,आज रिकॉर्डिंग होणार नाही असा निरोप देण्यासाठी फोन लावलातेव्हा त्यांच्या घरुन कळलं की रफ़ी नुकतेच स्टूडियोसाठी निघाले आहेततेव्हा त्यांच्या घरुन कळलं की रफ़ी नुकतेच स्टूडियोसाठी निघाले आहेतत्यांनाही शंकर जय प्रमाणे या संपाची कल्पना नव्हतीत्यांनाही शंकर जय प्रमाणे या संपाची कल्पना नव्हतीइकडे संप मागे घेण्याचे शंकर जयचे प्रयत्न सुरूच होतेइकडे संप मागे घेण्याचे शंकर जयचे प्रयत्न सुरूच होते तेवढ्यात रफ़ी साहेबांची गाडी आली.आज रफ़ी साहेब गाणार आहेत,हे कळल्यावर मात्र सर्व वादक आपल्या व्यवहाराबद्दल ख़जिल झाले तेवढ्यात रफ़ी साहेबांची गाडी आली.आज रफ़ी साहेब गाणार आहेत,हे कळल्यावर मात्र सर्व वादक आपल्या व्यवहाराबद्दल ख़जिल झाले स्टूडियोचे दरवाजे उघडण्यात आले.साधारण चार तासात गाणं रिकॉर्डही झालं स्टूडियोचे दरवाजे उघडण्यात आले.साधारण चार तासात गाणं रिकॉर्डही झालंरफ़ी साहेब सर्वांचे आभार मानून निघून गेलेरफ़ी साहेब सर्वांचे आभार मानून निघून गेलेपुन्हा वादकांचा संप सुरु झाला
झाल्या प्रकाराबद्दल शंकर जयला अजिबात आश्चर्य वाटलं नाही,किंवा रागही आला नाहीजिथे रफ़ी हे नाव आहे,तिथे प्रेमाचा झरा आहे,याची त्यांना जाणीव होतीजिथे रफ़ी हे नाव आहे,तिथे प्रेमाचा झरा आहे,याची त्यांना जाणीव होतीहो,रफींच्या माणूसकीची अशी अनेक उदाहरणं आहेतहो,रफींच्या माणूसकीची अशी अनेक उदाहरणं आहेतइतकं असूनही या मतलबी दुनियेत रफ़ी साहेबांनी अनेक अपेक्षाभंग,अनेक मानसिक आघात झेलले,पण त्यांच्या मनातील गोडवा कधीही कमी झाला नाहीइतकं असूनही या मतलबी दुनियेत रफ़ी साहेबांनी अनेक अपेक्षाभंग,अनेक मानसिक आघात झेलले,पण त्यांच्या मनातील गोडवा कधीही कमी झाला नाहीयाच गोडव्याला,आज त्यांच्या जयंती निमित्त पुन्हा अभिवादन करू या,सलाम करू या.
आणि हो,वर उल्लेख केलेलं ते गाणं,तुमच्या आमच्या सर्वांच्या परिचयाचं,.... म्हणजेच
याद न जाये,बीते दिनों की..... ( दिल एक मंदिर)
कबसे तरस रही है मेरी हसरते,हकीकत में बदल जाने को. है दिल को यकीं और कानो में आहट सी,कोई तो है आने को.
९१ वर्षापुर्वी म्हणजेच १९२४ ला याच ...


आता काय करायचे ?? - || भोवरा || फोटोग्राफी, आर्ट, प्रवास वर्णन, कथा, ब्लॉग ई.

भोवरा 6/10/2011 Add Comment Blog , कानपिचक्या , पॅंथर , राजकारण , वाघ , संवाद Edit
हा मी दादा बोलतोय.
अरे तो 'पॅंथर' 'वाघाच्या' गुहेत गेला ऐकलेय
 दादा, त्यांची बोलणी चाललीय असे ऐकलेय. पुढच्या निवडणुकीत ते एकत्र शिकार करणार आहेत असे वाटतेय.आपली चांगलीच गेम होणार आहे. इथे 'अपना हात' आपल्याच मागे हात धुवून लागला आहे. आपण ना घर के ना घाट के अशी हालत झाली आहे.
अरे पण काय उपाय काढला आहे का त्यावर
नाही दादा काय सुचतच नाही.
अरे काय झालं काय तुम्हाला तुमचे 'घड्याळ्याचे' सेल डाऊन झालेत काय  तुमचे 'घड्याळ्याचे' सेल डाऊन झालेत काय  काका साहेबाना समजले तर काय म्हणतील एक राज्य सांभाळता येत नाही हे अख्खे जंगल कसे सांभाळणार काका साहेबाना समजले तर काय म्हणतील एक राज्य सांभाळता येत नाही हे अख्खे जंगल कसे सांभाळणारएक काम कर आपल्या प्राणी सहकारी बँकेतून पैसे काढ आणि इतर प्राण्यांना वाटून त्यांना निवडणुकीआधीच कर्जे बिर्जे काय पाहिजे असेल ते देऊन टाक
 बाकीच्या संचालक मंडळाची काळजी करू नको. ते आपल्या हाताखालीच आहेत. त्यांना मी बघेन.
 तू सांगितले ते कर आधी बघू. सगळी घड्याळे पटापट चालली पाहिजेत.
अहो पण दादा. बँक आता आपल्या ताब्यात नाही आहे. मोठ्या बँकेने ती कधीच ताब्यात घेतली.
अरे काय बोलतोस काय  पण मला काही नोटीस पण नाही आली.
अहो साहेब पण आता नव्या नियमानुसार मोठ्या बँकेला आपल्याला नोटीस द्यायची गरजच नाही. ती आपली बँक डायरेक्ट बरखास्त करू शकते. तुम्हाला नवीन नियम माहित नाही का
ठीक आहे ठीक आहे  मला माहित होते. मी तुझी परीक्षा घेत होतो
अरे पण काकांना पण माहित नव्हते का  त्यांनी तर आपल्या जंगलाच्या अर्थ खात्याकडे सेटिंग लावली होती ना
हो दादा.पण ते तरी किती दिवस गप्प ठेवू शकणार. कधी ना कधी बाहेर पडणारच ते.
ठीक आहे ठीक आहे ...ते जाउदेत ह्या पॅंथर चे काय करायचे  नेमकी निवडणूक आली आणि तो बांद्र्याच्या गुहेत गेला.आपली एकगठ्ठा शिकार जाणार.
........पण आपण एक काम केले तर
साहेब ह्या वाघाच्या बछ्द्यावर हल्ला चढवला तर
आयडिया तर चांगली आहे. वाघ एकदा बिथरला की काही तरी बडबड करेल आणि मिडीयाला पण चांगला विषय मिळेल आणि आपल्यावरचे आरोपांकडे दुर्लक्ष होईल. अशी तशी पब्लिक म्हणजे शोर्ट टर्म मेमरी लॉसच आहेत.
साहेब उद्या आपली सभा आहे तुम्ही वाघाला चीथवा..मग बघू काय करायचे.
 साहेब तुम्ही तर वाघाच्या गुहेत जाऊन वाघावरच हल्ला केला.
अरे मग उगीचच लोक मला दादा म्हणत नाही.
पण साहेब आता राडा होणार.
अरे आपली माणसे काय उगाचच पोसतोय. करू दे साल्यांना. फोडू देत एकमेकांची टाळकी. मिडिया वाल्यांना पण काहीतरी खुराक मिळेल आणि आपल्याला दुसरी लफडी निस्तरता येतील.
ते ठीक आहे साहेब पण वाघ ह्या जंगलातला सर्वात जुना आणि वयाने मोठा आहे. त्याच्यावर हल्ला करायला नाय पाहिजे होता. त्याच्या एका डरकाळीवर अख्खे जंगल जागे होते..
अरे घाबरतोस काय त्याला ह्या जंगलात फक्त दोनच गोष्टी चालतात एक बाळासाहेब आणि दुसरे बाबासाहेब. दोघांपैकी एकाची जरी कळ काढलीस कि बस फक्त बघत बसायचे.
तसे नाही साहेब पण.....
अरे सोड पण बिन....तू अजून हल्ला करायच्या तयारीला लाग. एक काम कर पॅंथर त्या वाघाकडे गेला आहे ना  त्या दोघांमध्ये फुट पाड. मग बघ कसा पॅंथर परत घड्याळाकडे येतो.
हो दादा पण ते कसे करणार. ह्यावेळेला पॅंथर पण भडकला आहे आपल्या काका साहेबांवर. म्हणूनच तो तिकडे वाघाच्या गुहेत गेला आहे ना.
एक काम कर पॅंथर च्या दुखत्या रगेवर असा बाण मार कि वाघ आणि पॅंथर दोघेही भडकून उठले पाहिजेत.
उद्याच घोषणा करून टाक. आम्ही दादर चे नाव बदलून चैत्यभूमी करणार आहोत आणि पुढच्या अधिवेशनामध्ये सर्व प्राण्याच्या बैठकीत आम्ही हा प्रस्ताव मांडणार आहे.
अहो दादा, पण दादर हे जुने नाव आहे खूप वर्षापासून चालत आले आहे.
अरे असुदेत तुला काय फरक पडतोय रे. आपल्याला फक्त मताचे राजकारण तर करायचे. कोणाच्या भावनांशी आपल्याला काय मतलब. आपण दादर चे चैत्यभूमी केले तर वाघाला आवडणार नाही पण तो ओरडू शकणार नाही कारण आतच पँथर बरोबर त्याची मैत्री झाली आहे आणि पठार च्या गटातले लोकही आपल्यावर खुश होतील. जास्तीत जास्त काय होइल इंजिन येईल बोम्बलत. आपल्याला काय फरक नाही पडत. जसे पुण्याच्या लाल महालतून आपण दादोजींचा पुतळा हलवला तसेच एका रात्रीत नाव बदलून टाकायचे.
ठीक आहे दादा ..आता तुम्ही म्हणताहेत तर करतो तसे .
 दादा. राडे चालू झाले आहेत.
अरे होऊ देत अजून वातावरण गरम होऊदेत मग बघ अजून कसे तेल ओततोय. आपल्या सर्व पोलीस ठाण्यावर फोन करुन् सांगून ठेव. राडे आपल्या माणसांनी केले कि काही कारवाई करायची नाही आणि जरा वाघाच्या माणसांनी केली तर लगेच एकेकाला आत टाकुन फोडुन काढायचा. अगदी रक्ताची लघवी होइपर्यंत मारायचे.
दादा काय झाले काय समजले नाही. वाघाने एक दोन डरकाळी फोडल्या , पण त्याने न फोडता त्याच्या प्रवक्त्यांनीच जास्त फोडल्या...वाघाचा बछडा पण मुंबईत नाही आहे. वातावरण एकदम शांत झाले आहे .
 मला पण काही समजत नाही. इंजिनाने ने पण एक दोनदा शिट्टी वाजवली आणि तो पण गप्प बसला. वाघाला चिथवुन सुद्धा तो गप्प कसा आहे.
दादा मला आतली खबर मिळाली आहे कि काका साहेबांनी बहुतेक वाघाला फोन केला आहे, काका साहेबांनी सांगितले कि मी पुतण्याला आवरतो तुम्ही घड्याळाकडे लक्ष देऊ नका. तुम्ही हाताच्या मागे हात धुवून लागा. मी दादर चा मॅटर सुद्धा थोडा वेळ साइडला करायला सांगतो. तुम्ही फक्त हाताच्या मागे लागा. आणि आपल्या सर्व मंत्र्यानी सुद्धा त्याला पाठिंबा दिला आहे.
च्यायला हे काका आपलाच बुच लावायला बसले आहेत का  चांगला मोका होता एका दगडात दोन तिन पक्षी मारण्याचा..... साला चांगला चान्स गेला आता.
आता काय करायचे दादा
आता काय एखादी सभा घेऊन शक्ती प्रदर्शन करुया आणि काय घड्याळ्याचे सेल बदलत राहायचे.
आवडले तर कमेंट करायला विसरू नका
गेल्या आठवड्यातली एक सुट्टी आधीच वाया गेलेली असते. ह्या शनिवारी तरी नक्की जायचे असे ठरत होते. कुठे जायचे माहित नाही पण घरातून निघायचे. अश...
घारापुरीच्या लेण्या- Elephanta Caves
कधी कधी प्लान करून ठरवलेल्या पिकनिक पेक्षा अचानक ठरवलेल्या पिकनिक जास्त आनंद देऊन जातात. असाच प्लान काही दिवसापूर्वी ठरला.…. घारापुरीच्या...
गेल्या आठवड्यात माझ्या मुलाच्या पुस्तकांना कव्हर घालताना माझ्या लहानपणीच्या आठवणी जाग्या झाल्या. जून महिना आला की शाळेचे दप्तर , नवीन वह्य...
हृदय विकाराचा झटका येण्यापासून कसे वाचवाल
Dr. Devi Shetty. गेले काही दिवसांपासून नात्यातले आणि मित्र परिवारातील लोकांना हृदयविकाराच्या झटका आल्याच्या बातम्या ऐकायला येत होत्या. महाश...